Anda Seorang Yang Aktif Berhubungan Seksual? Jangan Sorok Daripada Doktor!

Seks atau hubungan kelamin suami isteri adalah antara perkara paling penting dalam kehidupan di alam perkahwinan.

Ini kerana tanpanya maka akan hambar dan tidak bermaknalah kehidupan di kamar tidur buat kalian berdua.

Persoalannya, adakah hubungan kelamin suami isteri perlu dilakukan sekerap yang mungkin? Sebenarnya, ia adalah terpulang kepada anda dan pasangan!

Cuma anda perlu bersifat terus terang dan jangan sesekali menyorokkan
perihal aktiviti seksual kalian berdua
daripada doktor kerana ia boleh mengundang bahaya kelak.

Untuk tahu apa yang kami maksudkan ini, jom sama-sama kita ikuti artikel dengan lebih mendalam lagi.

Baca lebih lanjut tentang Kesihatan Seksual
di sini.

Apa maksud aktif secara seksual?

Dalam terma perubatan, aktif secara seksual bermakna hubungan kelamin suami isteri atau
bersama pasangan bercinta dilakukan dengan sangat kerap
.

Dan ini bukan merangkumi persetubuhan penetrasi zakar ke dalam faraj sahaja malahan juga aktiviti seksual yang lain.

Ini termasuklah aktiviti-aktiviti seperti berikut:

Seks oral

Seks anal

Foreplay

Fingering

Buat anda yang terfikir dan tertanya-tanya sama ada beronani termasuk juga di dalam senarai aktiviti seksual ini.

Ya, ia mungkin adalah salah satu daripada aktiviti seksual namun ia tidak melibatkan pasangan atau individu lain.

Ini bermakna
melancap secara kerap
 bukanlah bermakna kalian berdua aktif secara seksual kerana ia lebih kepada tabiat seks yang buruk sahaja.

Boleh atau tidak doktor tahu aktviti seksual kalian berdua?

Setiap kali berbicara tentang perihal seks terutamanya dalam konteks hubungan kelamin suami isteri, ia adalah salah satu perkara tabu dalam kalangan masyarakat kita.

Ini kerana kebanyakan daripada kita pasti akan segan dan takut untuk memberitahu doktor pakar ginekologi tentang aktiviti seksual bersama pasangan.

Pun begitu, ia adalah satu perbuatan yang tidak wajar diteruskan kerana doktor sekalipun tidak boleh tahu tentangnya melainkan anda berterus-terang.

Oleh itu, sila beritahu doktor anda tentang segala aktiviti seksual yang dilakukan dengan
 pasangan tercinta sama ada sudah berkahwin atau tidak
.

Ia adalah penting untuk mereka merancang segala ubatan atau rawatan lanjutan sekiranya berlaku apa-apa
komplikasi dengan sistem reproduktif anda
.

Kenapa tidak boleh sorokkan aktiviti seksual daripada doktor?

Adalah penting untuk anda dan pasangan tidak sorokkan segala aktiviti seksual termasuklah hubungan kelamin suami isteri daripada doktor. Kenapa?

Sekiranya kalian berdua aktif melakukan aktiviti seksual, tiada salahnya untuk teruskan cuma para doktor perlu tahu tentangnya demi kesihatan anda juga!

Berikut adalah sebab anda tidak boleh sorokkan aktiviti seksual daripada doktor:

#1. Penyakit jangkitan kelamin (STD/STI)

Punca paling utama doktor ingin tahu segala aktiviti seksual anda adalah untuk menilai risiko kalian berdua terkena penyakit jangkitan kelamin.

Ini lebih berisiko jika anda melakukan seks dengan lebih daripada satu pasangan dan diagnosis awal mungkin dapat mengurangkan risiko jangkitan.

#2. Metode perancangan keluarga

Doktor perlu tahu perkara ini untuk membincangkan kaedah atau teknik perancangan keluarga terbaik untuk anda jika belum bersedia menimang cahaya mata.

Dengan maklumat peribadi yang sangat berguna ini, maka doktor akan dapat memberikan nasihat terbaik yang sesuai dengan gaya hidup kalian berdua.

#3. Melihat tanda awal kehamilan

Adalah sangat penting untuk melihat simptom-simptom kehamilan lebih-lebih lagi jika kalian aktif secara seksual. Ini untuk memudahkan doktor merancang langkah yang seterusnya.

Ia juga penting untuk anda dan doktor mengetahui tahap kesihatan si ibu dan bayi dalam kandungan bagi memudahkan proses bersalin dan berpantang kelak.

#4. Hubungan kelamin suami isteri yang selamat

Akhir sekali, komunikasi dua hala antara anda dan juga doktor adalah penting bagi menentukan sama ada kalian berdua menjalani kehidupan seks yang selamat atau tidak.

Sekiranya berlaku masalah berkaitan perhubungan pula, ia mungkin dapat diselesaikan dengan kaunseling atau terapi bersama dengan pakar.

Berdasarkan 4 sebab ini, maka anda dan pasangan mungkin sudah tahu bahawa adalah penting untuk kalian berdua tidak menyorokkan apa-apa daripada doktor.

Selain boleh mendatangkan mudarat, ia juga mungkin akan membuatkan kalian terlepas atau terlupa tentang cara untuk melakukan hubungan kelamin dengan selamat.

Oleh itu, jangan sesekali berasa segan atau takut untuk memberitahu dan membincangkan apa-apa sahaja berkenaan
isu tabu iaitu seks
 bersama mereka yang lebih arif.


Takutnya, Kenapa Darah Period Warna Hitam? 7 Punca Ini Mungkin Penyebabnya!

Takut apabila melihat darah
 period
 warna hitam pada tuala wanita? Jangan terkejut, warna darah haid sebenarnya berbeza mengikut individu dan waktu haid. Lagipun, darah
period
 hitam sebenarnya bukanlah berwarna hitam. Warna sebenarnya adalah merah gelap!

Walaupun normal untuk mempunyai
darah haid yang berwarna gelap
, namun kadangkala ia boleh menandakan penyakit dalam kalangan wanita.

Dalam artikel kali ini, kami akan terangkan mengapa ada di antara kita yang mempunyai darah
period
 hitam. Jom, baca!

Untuk mendapatkan lebih banyak info tentang Kesihatan Wanita, sila dapatkannya
di sini.

Jadi, mengapa darah
period
 hitam?

Bagi wanita yang sedang panik, bertenang… Darah
period
yang sedikit gelap merupakan sesuatu yang normal.

Selalunya, ia bertukar warna kerana darah tersebut sudah lama. Ia juga telah mula mengalami proses
clotting
 atau pergumpalan. Bukan itu sahaja, darah yang lama juga melalui proses oksidasi yang menyebabkan warnanya bertukar gelap.

Setiap kali anda datang haid, darah tidak akan keluar dengan serta-merta. Kadangkala, ia akan terkumpul di dalam uterus buat sementara waktu. Inilah yang menyebabkan darah haid anda berwarna gelap!

Sebab itulah, ramai wanita yang alami masalah ini pada penghujung haid. Pada waktu ini, darah semakin sedikit. Darah juga mungkin lebih berisiko untuk ‘tersangkut’ pada rahim dalam tempoh yang lebih lama.

Walau bagaimanapun, darah haid yang berwarna hitam mungkin merupakan tanda penyakit seperti
penyakit radang pelvis
 (PID) atau
endometriosis
 sekiranya anda mengalami simptom lain seperti senggugut yang teruk, rasa sakit ketika melakukan seks atau sukar untuk hamil.

7 punca darah
period
hitam

Warna darah haid kadangkala boleh menjadi ‘klu’ mengenai tahap kesihatan kita. Ada banyak punca
darah haid hitam dan sedikit
. Antaranya:

1. Darah
period
 hitam pada awal atau akhir haid

Pengaliran darah selalunya sedikit perlahan pada awal dan akhir haid. Semakin lama darah kekal dalam badan, semakin lamalah proses oksidasi berlaku. Proses inilah yang akan menukar warna darah haid menjadi semakin gelap.

2. Mungkin ada sesuatu yang melekat dalam faraj

Kadangkala, darah yang berwarna hitam juga menandakan ada sesuatu yang tersangkut di dalam vagina,
contohnya tampon.

Selain itu, ada banyak lagi objek lain yang boleh tersangkut di dalam faraj seperti kondom,
sex toys
 atau alatan kontraseptif seperti
cincin vagina
 dan diafragma.

Lama-kelamaan, ia boleh menyebabkan lapisan dalam faraj mengalami keradangan. Selain darah haid yang berwarna hitam, anda juga mungkin akan mengalami simptom lain seperti:

Bau busuk dari vagina

Kegatalan atau ketidakselesaan di sekeliling faraj

Sering demam

Sukar membuang air

Sakit pelvis

Jika anda mengalami masalah di atas, cepat-cepatlah berjumpa doktor. Ia mungkin boleh menyebabkan satu kondisi yang boleh membawa maut, turut dikenali sebagai
sindrom kejutan toksik
.

3. Anda mungkin mempunyai STI

Darah haid yang berwarna hitam selalu dikaitkan dengan penyakit kelamin seperti
klamidia atau gonorea
. Selalunya, ia akan berlaku bersama-sama simptom lain seperti:

Keputihan yang berbau hanyir

Sakit ketika membuang air kecil

Sakit ketika melakukan hubungan seks

Faraj gatal

Pendarahan antara haid

Jika dibiarkan tanpa rawatan, penyakit kelamin boleh menyebabkan keradangan pelvis (PID). PID boleh menyebabkan sakit pelvis yang kronik serta kemandulan sekiranya tidak dirawat secepat mungkin.

Baca juga:

Penyakit Kelamin STD, Kenali Jangkitan Mana Yang Boleh & Tidak Boleh Disembuhkan

Penyakit Kelamin Klamidia Dalam Kalangan Lelaki, Boleh Terjadi Ke? Apa Tanda-Tandanya?

4. Darah
period
 hitam hasil pendarahan implantasi

Darah yang berwarna gelap juga mungkin menandakan fasa awal kehamilan. Walau bagaimanapun, pendarahan implantasi yang berwarna gelap sangat jarang berlaku.

Pendarahan implantasi
 selalunya muncul dalam masa 10 hingga 14 hari selepas telur melekat pada rahim. Ia juga berlaku dalam masa beberapa hari. Darah yang keluar juga selalunya berwarna merah terang.

Selain pendarahan implantasi, antara tanda-tanda lain kehamilan ialah payudara yang membengkak dan rasa letih yang amat sangat.

5. Mungkin disebabkan lokia

Pendarahan selepas melahirkan anak juga
dikenali sebagai lokia
. Pada awalnya, darah yang keluar berwarna merah dan mengandungi ketulan-ketulan darah yang bersaiz kecil.

Disebabkan jumlah darah yang banyak, ia mungkin akan bertukar menjadi hitam kerana proses oksidasi.

Lama-kelamaan, darah yang keluar akan menjadi semakin sedikit. Warnanya juga akan menjadi merah dan kemudiannya bertukar kepada warna krim atau kuning.

6. Mungkin tanda keguguran

Keguguran boleh berlaku pada bila-bila masa. Hampir 10% kehamilan
berakhir dengan keguguran
. Namun, sekiranya keguguran berlaku pada awal kehamilan, ia mungkin akan menyebabkan pendarahan berwarna merah atau merah gelap.

7. Tanda kanser serviks

Dalam kes yang sangat jarang berlaku, darah
period
 hitam mungkin merupakan tanda amaran kanser serviks. Walau bagaimanapun, kanser jarang sekali menunjukkan sebarang tanda atau simptom awal.

Antara tanda kanser serviks ialah keputihan yang berbau busuk dan pendarahan yang berat. Selain itu, ada banyak lagi tanda-tanda lain kanser serviks. Anda boleh baca lebih lanjut
di sini
.


Krup

Definisi

Apa itu Krup?

Krup (atau laryngotracheobronchitis) ialah jangkitan saluran pernafasan yang selalunya berlaku pada kanak-kanak. Penyakit ini menyebabkan larinks (peti suara) dan trakea menjadi beradang dan bengakak, menyebabkan batuk yang teruk. Krup dalam tempoh yang lama boleh menyebabkan pneumonia atau jangkitan bakteria yang serius dalam paru-paru.

Apakah kebarangkalian Krup?

Krup sangat kerap berlaku terutamanya dalam kalangan kanak-kanak berusia 6 bulan hingga 3 tahun, dengan kebanyakan kes berlaku terhadap kanak-kanak yang berusia setahun. Bagaimanapun, krup boleh berlaku dalam bayi seawal 3 bulan, dan dalam remaja hingga 15 tahun. Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut..

Simptom-simptom

Apakah simptom-simptom Krup?

Tanda dan simptom krup yang paling kerap dijumpai ialah batuk yang berbunyi seperti bunyi anjing laut, hidung berhingus atau demam. Simptom lain termasuklah sakit tekak. Selain itu, kanak-kanak mungkin mengalami suara serak, pernafasan makin cepat, dan bunyi berangin dengan nada tinggi sewaktu bernafas. Simptom ini bertambah teruk apabila kanak-kanak tersebut berbaring dan pada waktu malam.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Anda patut menghubungi doktor jika anda mengalami:

Bunyi pernafasan yang bising dan bernada tinggi apabila menarik nafas dan mengeluarkannya

Air liur meleleh dan sukar menelan

Kelihatan gementar, penat

Bernafas lebih laju daripada biasa

Kesukaran bernafas

Kulit menjadi biru atau kelabu di sekitar hidung, mulut atau kuku (
Cyanosis
)

Punca

Apakah Punca Krup?

Krup selalunya disebabkan virus, seperti parainfluenza RSV, measles, adenovirus, dan influenza. Anak anda mungkin dijangkiti virus tersebut melalui titisan berjangkit dalam udara yang tersebar disebabkan bersin atau batuk. Partikel virus dalam cecair tersebut boleh hidup pada mainan dan permukaan lain. Jika anak anda menyentuh bahagian yang tercemar dan kemudian menyentuh mata, hidung atau mulut, jangkitan akan berlaku. Krup juga boleh berlaku disebabkan alergi, keradangan saluran pernafasan dan refluk asid.

Faktor-faktor Risiko

Apakah yang meningkatkan risiko saya kepada Krup?

Terdapat banyak faktor risiko untuk krup, seperti:

Mereka yang berisiko mendapat krup adalah kanak-kanak berusia 6 bulan hingga 3 tahun. Keadaan ini lebih kerap berlaku dalam 18 hingga 24 bulan.

Kanak-kanak dengan sistem imun yang lemah atau ibu bapa yang menghidap asma mempunyai risiko yang lebih tinggi.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Krup didiagnosis?

Doktor melakukan diagnosis berdasarkan rekod kesihatan dan pemeriksaan fizikal. X-ray bagi leher dan paru-paru kanak-kanak tersebut mungkin menunjukkan bengkak dalam leher dan sama ada terdapat sesuatu yang menyekat saluran pernafasan atau nanah atau darah yang menyebabkan simptom. Ujian darah mungkin dilakukan jika doktor mengesyaki punca jangkitan adalah bakteria.

Bagaimana pesakit Krup dirawat?

Kebanyakan krup boleh ditangani dengan selamat di rumah. Anak anda perlu meminum air dengan banyak untuk mengelakkan penyahhidratan. Jika simptom anak anda berterusan selama tiga hingga lima hari atau bertambah teruk, doktor mungkin akan menyarankan steroid (glukokortikoid) untuk mengurangkan keradangan dalam saluran pernafasan. Jika anak anda mempunyai masalah pernafasan mereka mungkin memerlukan rawatan di hospital, seperti adrenalin dan topeng oksigen.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Krup?

Perubahan gaya hidup dan rawatan sampingan berikut mungkin dapat membantu anda menangani
 krup:

Mengarahkan anak anda untuk membasuh tangan dengan kerap untuk mengelakkan jangkitan merebak.

Pastikan anak anda mengambil ubat seperti yang diarahkan doktor.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Minggu 38

Perkembangan bayi

Perkembangan bayi dalam kandungan

Bayi anda sekarang mempunyai saiz seperti batang sayur, dengan kepanjangan sekitar 45 cm daripada kepala ke tumit dan mempunyai berat sekitar 3.2 kg. Lemak kian berkumpul dalam badan bayi anda walaupun pertumbuhannya semakin perlahan sekarang. Anda mungkin menyedari pertambahan berat badan anda telah berkurang atau tiada.

Memandangkan bayi anda sudah mempunyai otot untuk menghisap dan menelan cecair amniotik, bahan kumuh mula terhimpun dalam ususnya. Sel daripada usus, sel kulit mati dan bulu lanugo adalah antara bahan kumuh yang menyumbang kepada mekonium, bahan hitam kehijauan.

Perubahan hidup & tubuh badan

Bagaimanakah perubahan badan saya?

Disebabkan bayi anda telah masuk ke dalam pelvis, pundi kencing anda kian ditekan menyebabkan anda kerap membuang air kecil.

Apakah yang perlu saya beri perhatian?

Jika bayi anda lelaki, anda dan pasangan anda berkemungkinan ingin memastikannya disunat selepas dilahirkan. Proses berkhatan melibatkan prosedur pembedahan membuang kulit (kulup) zakar dalam bayi lelaki. Bagi pasangan bukan Islam, anda boleh membuat keputusan sendiri. Bincang dengan doktor anda tentang isu sekitar berkhatan termasuklah pilihan ubat tahan sakit untuk bayi.

Pertemuan dengan doktor

Apa yang harus saya maklumkan pada doktor?

Penjagaan pranatal akan diteruskan selepas anda melepasi tarikh jangkaan kelahiran. Doktor akan memeriksa keadaan kesihatan anda dan keadaan serviks jika sudah mula menipis dan jika terdapat pembukaan untuk kelahiran. Jika anda telah melepasi jangkaan waktu bersalin lebih daripada seminggu, doktor anda mungkin meneliti degupan jantung bayi dengan monitor fetal eletronik atau menggunakan ultrabunyi untuk melihat pergerakan anak anda dan mengukur jumlah cecair amnniotik.

Apakah ujian yang perlu saya tahu?

Semakin dekat anda dengan tarikh kelahiran, doktor anda mungkin akan melakukan pemeriksaan pelvis dengan kerap untuk menentukan posisi bayi dalam uterus untuk persediaan kelahiran: sama ada kepala dahulu, kaki dahulu atau punggung dahulu. Kebanyakan bayi berada dalam posisi kepala dahulu pada akhir waktu kehamilan. Dalam posisi kepala menghadap ke hadapan, bayi anda dapat muat dengan baik ke dalam pelvis. Sewaktu pemeriksaan pelvis, doktor anda juga akan melakukan pemeriksaan serviks untuk memeriksa sama ada serviks anda telah terbuka atau menipis dan melembut. Maklumat ini akan diterjemahkan dalam bentuk nombor dan peratus.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Alkohol

Jangan risau jika anda menggunakan ubat yang mengandungi alkohol dalam kehamilan. Kuantiti alkohol yang sedikit tidak menjejaskan bayi seperti mana pengambilan alkohol.

Ubat

Aspirin dan ubat tahan sakit yang lain kebiasaannya mengandungi bahan yang tidak sesuai dengan wanita mengandung, jadi pastikan anda bertanya doktor sebelum mengambil ubat sewaktu kehamilan.

Bagaimanakah perkembangan bayi anda pada minggu hadapan?

Hello Health Group
 tidak memberikan sebarang khidmat nasihat, diagnosis atau rawatan perubatan.


9 Manfaat Ketumbar Terhadap Kesihatan Yang Terbukti Secara Saintifik! #6 Mengejutkan

Siapa sangka, ketumbar mempunyai pelbagai manfaat yang baik untuk kesihatan tubuh manusia. Ikuti artikel ini untuk tahu manfaat ketumbar untuk kesihatan tubuh badan!

#1. Mengurangkan keradangan kulit

Cineole, yang merupakan salah satu daripada 11 komponen minyak pati dan asid linoleat, terdapat dalam rempah ini.

Kedua-duanya mempunyai ciri-ciri antirheumatik dan antiarthritik, yang membantu mengurangkan bengkak yang disebabkan oleh kedua-dua keadaan ini.

Dalam satu kajian yang diterbitkan dalam
Journal of the German Society of Dermatology
, para penyelidik juga telah mencatatkan sifat antiradang daripada rempah ini.

Untuk keadaan seperti pembengkakan yang disebabkan oleh kerosakan buah pinggang atau anemia, rempah ini berkesan dalam mendorong pengencingan untuk melepaskan air berlebihan daripada badan.

Pengurangan keradangan kulit ini membawa kepada pengurangan ketidakselesaan selain penambahbaikan pada kulit.

#2. Melegakan gangguan pada kulit

Ciri-ciri disinfektan, detoksifikasi, antiseptik, antikulat dan antioksidan yang dimiliki oleh rempah ini adalah sesuai untuk melegakan penyakit kulit seperti ekzema, kekeringan, dan jangkitan kulat.

Minyak ketumbar juga telah dipatenkan untuk sifat antiradang dan antimikroba oleh doktor di Pusat Perubatan Universiti di Freiburg, Jerman.

#3. Menurunkan tahap kolesterol

Menurut jurnal
Environmental Biology
, asid yang terdapat dalam rempah ini, seperti asid linoleik, asid oleik, asid palmitik, asid stearik dan asid askorbat (vitamin C) sangat berkesan dalam
mengurangkan tahap kolesterol dalam darah
.

Asid-asid ini juga mengurangkan tahap kolesterol LDL yang buruk di sepanjang dinding dalaman arteri dan urat, yang boleh menyebabkan penyakit kardiovaskular yang serius seperti serangan jantung, aterosklerosis, dan strok.

Lebih penting lagi, rempah atau herba ini membantu meningkatkan kadar kolesterol “baik’ atau HDL, yang berfungsi sebagai garis pertahanan pencegahan terhadap beberapa keadaan kesihatan yang berbahaya.

#4. Ketumbar bagus untuk cirit-birit

Komponen minyak pati yang terdapat dalam ketumbar mengandungi komponen, seperti borneol dan linalool, yang membantu pencernaan selain memastikan fungsi hati yang baik.

Satu kajian yang diterbitkan dalam jurnal
Leaflets Ethnobotanical
 mengatakan ia juga membantu dalam melegakan cirit-birit yang disebabkan oleh tindakan mikrob dan kulat kerana komponen seperti cineole, borneol, limonene, alpha-pinene, dan beta-phellandrene, kesemuanya mempunyai kesan antibakteria.

Rempah ini juga semakin popular sebagai rawatan di rumah untuk
mencegah mual, muntah, dan gangguan perut
.

#5. Mengawal tekanan darah

Penyelidikan yang diterbitkan dalam
Journal of Ethnopharmacology
 menunjukkan bahawa rempah ini membantu menurunkan tekanan darah dalam kalangan mereka yang menderita hipertensi secara positif.

Dengan meningkatkan interaksi ion kalsium dan asetilkolin, neurotransmitter dalam sistem saraf periferal dan pusat, ia melegakan ketegangan saluran darah, sekali gus mengurangkan kemungkinan beberapa keadaan kardiovaskular,
termasuklah serangan jantung dan strok
.

#6. Ketumbar boleh melawan Salmonella

Salmonella adalah salah satu penyebab penyakit yang paling berbahaya di dunia, oleh itu sebarang kaedah atau cara semula jadi untuk melindungi diri anda daripada bahaya
Salmonella adalah sangat penting.

Ketumbar mempunyai tahap dodecenal yang luar biasa tinggi. Ia merupakan sebatian semula jadi yang dua kali lebih tinggi sepertimana antibiotik sebagai rawatan utama untuk penyakit berasaskan salmonella.

Ini disahkan oleh satu kajian dari
University of California at Berkeley
.

#7. Membantu sistem pencernaan

Disebabkan oleh faktor aroma daripada minyak patinya, ketumbar membantu dalam rembesan enzim yang betul dan jus pencernaan dalam perut.

Ia merangsang pencernaan dan gerakan peristaltik.
Ia juga membantu dalam mengurangkan gejala anoreksia
.

Di samping aroma rempah ini yang menyenangkan, ia turut mempunyai kualiti perangsang yang tertentu, yang diperoleh daripada mineralnya.

Tambahan pula, neurotransmitter akan dirangsang apabila rempah ini dicerna. Kajian telah menunjukkan bahawa dispepsia (senak) akan berkurangan jika rempah ini sentiasa diambil dalam pelan pemakanan.

Bagi kanak-kanak kecil yang mempunyai peluang yang lebih tinggi untuk mendapat kolik perut berbanding daripada orang dewasa, sedikit penambahan ketumbar dalam diet mereka dapat menyelesaikan masalah ini dengan cepat.

#8. Ketumbar boleh membantu merawat cacar

Minyak pati dalam rempah ini kaya dengan antimikrobial, antioksidan, antijangkitan, komponen detoksifikasi dan asid-asid lain.

Kehadiran vitamin C dan zat besi juga menguatkan sistem imun
.

Di kawasan di mana wabak cacar berlaku, kajian menunjukkan bahawa jumlah vitamin C yang besar mempunyai kesan pengubatan yang jelas terhadap cacar. Ia boleh membantu menyumbang kepada megadose vitamin C yang diperlukan.

#9. Penting sebagai ramuan rawatan konjunktivitis

Ketumbar adalah pembasmi kuman yang sangat baik dan mempunyai sifat antimikroba yang mungkin melindungi daripada
penyakit berjangkit seperti konjunktivitis
.

Minyak ketumbar digunakan secara meluas dalam penyediaan dan penghasilan beberapa produk penjagaan mata.

Jadi, sudah boleh berfikir-fikir untuk memasukkan sayuran ini ke dalam masakan anda untuk mendapatkan manfaat ketumbar!


BERITA BAIK! Vaksin Untuk Pesakit Kencing Manis Jenis 1 Sedang Dicipta, Kenali 3 Jenisnya

Benarkah terdapat rawatan vaksin untuk pesakit kencing manis jenis 1? Jika ada, apakah jenis vaksin untuk penghidap kencing manis ini?

Jawapannya ada di bawah ini.

Untuk mendapatkan lebih banyak info tentang Kencing Manis, sila dapatkan
di sini
.

Pengenalan ringkas diabetes jenis 1

Secara umumnya,
diabetes jenis 1 merujuk kepada penyakit autoimun yang menjejaskan sel beta di dalam pankreas.

Sel beta dalam pankreas ini berfungsi menghasilkan insulin.

Dalam tubuh badan manusia, insulin mempunyai beberapa peranan penting termasuklah memproses glukosa dalam darah.

Insulin akan memproses glukosa atau gula darah ini dan mengeluarkannya daripada aliran darah untuk kegunaan sel tubuh.

Sel tubuh menggunakan glukosa ini sebagai bahan tenaga mereka.

Secara ringkasnya, apabila sel beta tersebut dirosakkan, maka insulin tidak dapat dihasilkan lagi dan glukosa pula tidak dapat diproses.

Ini akan menjadikan gula atau glukosa kekal di dalam darah dan
menyebabkan pesakit kencing manis menghidap kencing manis jenis 1.

Berbanding penghidap kencing manis jenis 2, pesakit kencing manis jenis 1
lebih memerlukan perhatian dan penjagaan yang rapi.

Ini kerana mereka bergantung sepenuhnya kepada pengambilan insulin untuk mengawal gula darah.

Adakah terdapat vaksin yang dicipta sebagai rawatan bagi pesakit kencing manis jenis 1?

Buat masa ini,
penghidap kencing manis yang menghidap kencing manis jenis 1
 tidak dapat disembuhkan dengan kaedah rawatan sedia ada.

Namun, para saintis dan penyelidik sedang berusaha ke arah pembangunan vaksin bagi mengelakkan diabetes jenis 1.

Kajian yang dilakukan memfokuskan kepada pembangunan vaksin yang boleh mengelakkan kerosakan terhadap sel beta yang menghasilkan insulin.

Berikut adalah antara kajian yang sedang dijalankan mengenai vaksin diabetes di seluruh dunia:

#1. Vaksin nanopartikel untuk pesakit kencing manis

University of C
algary
, Kanada adalah antara universiti yang sedang terlibat dengan kajian pembangunan vaksin untuk penghidap kencing manis.

Buat masa ini, kumpulan saintis di universiti ini telah berjaya membangunkan vaksin diabetes yang berkesan apabila diuji terhadap tikus makmal.

Vaksin ini menggunakan nanopartikel kecil yang dilengkapi dengan antigen untuk merangsang sel T ‘pengawal selia’ badan yang akan mengawal sel T ‘pembunuh’.

Perlu diketahui bahawa sel T ‘pembunuh’ inilah yang melakukan serangan ke atas sel beta penghasil insulin.

Ini akan menghalang sel T ‘pembunuh’ ini daripada terus merosakkan sel beta dalam pankreas.

Kajian ini telah menunjukkan hasil bermula April 2010 dan masih diteruskan sehingga sekarang.

#2. Vaksin antigen Diamyd

Sebuah syarikat Sweden iaitu
Diamyd Medical
 pernah menjalankan ujian percubaan ke atas manusia berkenaan vaksin diabetes mereka.

Ujian percubaan tersebut dilakukan untuk melihat sekiranya vaksin antigen mereka boleh memperlahankan atau menyekat kewujudan diabetes jenis 1 pada peringkat awal.

Kajian Fasa Tiga telah dilakukan di Eropah dan juga Amerika Syarikat yang melibatkan seramai 640 peserta.

Namun, percubaan Fasa Tiga vaksin ini menunjukkan bahawa vaksin tersebut gagal untuk memelihara fungsi sel beta selepas tempoh 15 bulan.

Namun, kajian pembangunan vaksin tersebut masih terus dijalankan sehingga kini oleh syarikat ini.

#3. Imunomodulator semula jadi

Pada tahun 2010, kajian bersama antara
King’s College London
 bersama Bristol University
 telah dianugerahkan dengan 10 juta Euro untuk meneruskan kajian mereka berkaitan vaksin diabetes.

Kajian mereka adalah untuk mencari kaedah yang berpotensi bagi melawan kesan anti imun diabetes jenis 1.

Kajian mereka lebih tertumpu kepada memodulasikan sistem imun tubuh untuk mencegah diabetes jenis 1.

Kajian ini masih diteruskan sehingga hari ini.

Sinar cerah untuk penghidap kencing manis

Buat masa ini, masih tidak terdapat vaksin yang boleh membantu mencegah
atau merawat keadaan diabetes bagi pesakit kencing manis jenis 1.

Namun, usaha pembangunan vaksin untuk diabetes ini tidak pernah berhenti dan terus dijalankan sehingga kini.

Ia mungkin akan mengambil sedikit masa,
namun harapannya tetap ada.


Punca-punca Berlakunya Keguguran

Keguguran adalah salah satu ketakutan terbesar pada mana-mana pasangan yang sedang menantikan kelahiran bayi. Terdapat beberapa punca keguguran kandungan yang tidak boleh dielakkan.

Namun, sesetengahnya masih boleh dikawal jika anda tahu menjaga diri dan kandungan. Baca untuk penjelasan lanjut.

Untuk mendapatkan lebih banyak info tentang Kehamilan, sila dapatkannya
di sini.

Punca keguguran kandungan yang tidak boleh dielakkan

Berikut merupakan antara
perkara yang boleh menyebabkan keguguran di awal kehamilan
:

Genetik

Jika anda atau
kromosom anak
anda (material yang membawa komposisi genetik anda) mempunyai mutasi, anda berisiko mengalami keguguran.

Sehingga 70 peratus keguguran berlaku semasa trimester pertama dan 20 peratus semasa t
rimester kedua
, disebabkan halangan pada gen fetus.

Darah beku

Diabetes, penyakit tiroid, lupus, dan penyakit jantung, serta penyakit lain seperti jangkitan uterus, boleh menyebabkan keguguran.

Penyakit-penyakit ini boleh
menyekat aliran darah
 kepada uterus anda.

Baca juga:

Gangguan imunologi

Gangguan imunologi (di mana
sistem imun
anda terlalu aktif atau kurang aktif), khususnya, boleh membawa kepada keguguran berulang.

Secara mudahnya, tubuh anda tidak boleh menerima kehamilan.

Ketidakseimbangan hormon

Hormon memainkan peranan yang sangat penting dalam kehamilan. Contohnya, progesteron adalah penting dalam membantu plasenta menempel pada dinding uterus.

Tubuh yang tidak mempunyai cukup progesteron boleh membawa kepada keguguran.

Masalah plasenta dan serviks

Jika terdapat masalah dengan penempatan
plasenta
, atau serviks anda terlalu lemah untuk menampung fetus, maka kandungan anda berisiko untuk gugur.

Fetus anda mungkin tidak mempunyai darah yang cukup jika terdapat masalah dengan plasenta.

Punca keguguran kandungan yang boleh dielakkan

Gaya hidup

Amalan gaya hidup yang tidak sihat boleh menyebabkan keguguran.
Tabiat merokok
, alkohol, dadah, dan persekitaran bertoksin boleh mempengaruhi bekalan darah dan pertumbuhan janin.

Jika anda merancang untuk hamil, segera berhenti daripada perkara-perkara ini bagi mengelakkan berlakunya keguguran.

 Bersenam boleh membantu mengurangkan risiko keguguran dan memastikan bayi dalam kandungan sihat (dengan cara mengurangkan stres, kesakitan, risiko kencing manis semasa hamil, dan juga membina stamina untuk proses kelahiran nanti).

Namun, sudah pasti anda tidak digalakkan untuk melakukan senaman berat seperti mengangkat benda berat.

Ibu hamil
hanya digalakkan membuat senaman ringan seperti yoga pranatal bagi membantu meningkatkan kesihatan anda semasa kehamilan.

Ubat

Sesetengah ubat boleh menyebabkan keguguran. Cuba elakkan pengambilan ubat misoprostol, retinoids, methotrexate dan ubat anti-radang tanpa steroid (NSAIDs) – seperti
 ibuprofen.

Cara terbaik adalah, periksa dengan doktor anda sebelum mengambil sebarang ubat.

Bila anda rancang untuk hamil

Pada sesetengah usia, wanita mempunyai lebih risiko keguguran. Umur bakal ibu mempengaruhi keguguran:

Wanita yang berumur bawah 30 tahun, 1 dalam 10 kehamilan akan mengalami keguguran;

Wanita yang berumur bawah
35-39 tahun
, sehingga 2 dalam 10 kehamilan akan mengalami keguguran;

Wanita yang berumur lebih 45 tahun, lebih daripada separuh kehamilan akan mengalami keguguran.

Kesimpulan

Keguguran boleh menjadi peristiwa yang amat dahsyat, dengan memberi kesan berpanjangan pada emosi seseorang wanita, termasuklah kemurungan, marah, takut, dan rasa bersalah.

Namun, salah satu aspek paling sukar tentang kehilangan kehamilan adalah kurangnya pengetahuan mengenai punca keguguran kandungan.

Jika anda mempunyai sebarang pertanyaan atau kebimbangan mengenai keadaan diri semasa hamil, berundinglah dengan doktor bagi mendapatkan lebih kepastian.


Suka Duduk Lama-lama? Mungkin Anda Patut Sedar Tentang 5 Kesan Bahaya Ini!

Antara berdiri dengan duduk, pastinya kita akan lebih memilih untuk duduk, kan? Tetapi tahu tak, kesan duduk terlalu lama kepada keadaan kesihatan? Haaa… ikut perkongsian artikel ini.

Kesan duduk terlalu lama

Dalam dunia hari ini, gaya hidup manusia menjadi semakin kurang aktif. Berbeza dengan orang zaman dahulu, orang kini lebih banyak duduk di atas kerusi sambil menghadap komputer.

Gaya hidup ini sudah tentu tidak sihat. Banyak keadaan kesihatan yang boleh disebabkan oleh gaya hidup sedentari ini.

Mari kita lihat 5 kesan duduk terlalu lama yang melibatkan kesihatan badan.

1. Menjejaskan postur badan

Grafiti dan
kepenatan
 akan mengambil alih jika anda duduk terlalu lama menyebabkan kepala ke depan dan membongkok. Kedudukan ini boleh menyebabkan
sakit leher
dan belakang.

2. Ketegangan otot

Postur yang berubah menyebabkan
ketegangan pada beberapa otot
 termasuk leher, pinggul dan bahu. Lama-kelamaan, ia boleh menyebabkan tekanan pada otot.

3. Meningkatkan risiko obesiti

Gaya hidup yang tidak aktif semestinya meningkatkan
risiko baik berat badan
. Kajian di Universiti Harvard menunjukkan bahawa kalori dibakar 30 peratus lebih banyak semasa berdiri.

Jika anda menghabiskan terlalu banyak masa dengan duduk, lemak dan gula kekal di dalam tubuh anda.

4. Meningkatkan risiko diabetes jenis 2

Pengkaji dari University of Missouri menemui bahawa apabila seseorang berubah dari kehidupan aktif kepada tidak aktif, kadar insulin bertambah dan aktiviti enzim berkurang. Ini boleh menyumbang kepada
diabetes jenis 2
.

5. Menjejaskan penghadaman

Duduk dalam tempoh yang panjang selepas makan boleh mengurangkan saiz abdomen, seterusnya menjejaskan
proses penghadaman
yang boleh membawa kepada banyak keadaan lain seperti pedih ulu hati atau
sembelit.

Elak kesan buruk duduk terlalu lama untuk kawal keadaan kesihatan

Jangan tidak percaya, tabiat duduk untuk jangka masa yang panjang boleh
meningkatkan risiko kematian
 akibat sebab apa pun sebanyak 50%. Terkejut?

Ini kerana terlalu banyak duduk boleh meningkatkan peluang anda untuk mendapat kanser, diabetes, dan
penyakit jantung.
 Jadi aktifkan bergerak.

Sebaiknya hadkan tempoh duduk untuk 1 atau 2 jam dan lakukan sedikit pergerakan sebelum anda kembali duduk, okay?


Mutasi Genetik Mungkin Punca Kematian Mengejut Bayi

Kematian mengejut sudah tentu merupakan satu berita yang menyedihkan, apatah lagi kalau ia melibatkan bayi kecil. Ada kajian mengatakan mutasi genetik mungkin boleh jadi faktor penyebab kematian ini, betul ke?

Punca SIDS

Ia mungkin kejadian yang jarang untuk berlaku, tetapi terdapat kes kematian bayi dalam tidur tanpa sebarang penjelasan atau sebab yang jelas. SIDS atau sindrom kematian bayi mengejut merupakan satu masalah yang masih belum dapat difahami dengan sepenuhnya.

Hampir 1,400 bayi di Amerika Syarikat mati disebaban SIDS setiap tahun. Dua faktor yang dirasakan mempunyai kaitan dengan SIDS adalah kelahiran pramatang dan lahir dengan berat badan rendah. Keadaan ini sekali gus mendedahkan bayi kepada faktor tekanan alam sekitar seperti asap rokok, penyakit ringan serta kesukaran pernafasan.

Namun berdasarkan satu penyelidikan, saintis telah menemui komponen genetik yang mungkin boleh juga dikaitkan dengan kematian mengejut ini – sekurang-kurangnya untuk beberapa kes SIDS. Kajian yang dilakukan pada tahun 2018 ini, mendapati wujud hubungan antara mutasi genetik yang melemahkan otot pernafasan dengan SIDS.

Mutasi genetik

Dalam penyelidikan terkini, penyelidik dari University Washington beranggapan bahawa mutasi genetik ini mengganggu proses penghasilan lipid badan seperti lemak dan kolesterol yang menjurus kepada SIDS.

Ketidakupayaan sistem badan untuk memecahkan lemak di dalam susu boleh menyebabkan pembentukan yang menjejaskan fungsi jantung. Keadaan ini boleh mengakibatkan jantung untuk berhenti berfungsi secara tiba-tiba.

Menurut penulis utama kajian ini yang merupakan pelajar PhD, Jason Miklas, “Jika kanak-kanak mempunyai mutasi ini, kebergantungan kepadanya untuk beberapa bulan dalam hidup boleh menjadi perkara yang menakutkan. Ini kerana terdapat risiko kematian mengejut untuk berlaku.”

“Bedah siasat yang dijalankan mungkin tidak dapat mengenal pasti punca mengapa berlakunya kematian tersebut, tetapi sebagai penyelidik, kami menganggap ia disebabkan kegagalan jantung untuk berfungsi,” ujar Jason.

Hasil kajian yang diterbitkan dalam jurnal
Nature Communications
 menyebut keadaan mutasi ini dikenali sebagai
mitochondrial tri-functional protein deficiency
(kekurangan protein tiga fungsi mitokondria) atau MTP.

Jarang ditemui

Ia adalah satu penyakit jarang ditemui yang mencegah badan daripada menukar lemak menjadi tenaga. Masalah ini berlaku kerana kekurangan aktiviti enzim yang berperanan memecahkan lemak, di samping kehadiran mutasi genetik yang jarang wujud dipanggil HADHA.

Daripada kajian yang dijalankan, saintis merumuskan walaupun terdapat sel tanpa mutasi yang berkembang secara normal, tetapi sel dengan mutasi tidak dapat mengekalkan degupan jantung secara tetap serta tidak boleh memproses asid lemak dengan betul.

Buat masa ini, tidak terdapat sebarang ubat yang boleh menyembuhkan kekurangan MTP, tetapi penyelidik berharap penemuan kajian ini dapat membantu mengenal pasti dan merawat bayi dengan risiko SIDS.

Konklusi

Seperti namanya, kematian mengejut, sudah tentu ia adalah satu insiden yang tidak boleh dijangka. Jadi sebagai ibu bapa, anda memainkan peranan penting dalam memastikan keselamatan dan tahap kesihatan anak anda sentiasa di tahap terbaik.

Anda mungkin berminat untuk membaca artikel:

SIDS dan Selimut Bayi

Puting Bayi: Perlu Diberikan atau Tidak?

Bedung Bayi: Perlu atau Tidak


Bayi Menangis Asyik Minta Didukung? First Time Mommy Ini Share Tip Uruskan Anak Clingy

“Kenapa anak tak boleh berenggang langsung? Asyik minta didukung sahaja, nak tidur pun mesti ibu kena ada di sebelah. Kalau letak sekejap mulalah anak menangis!”

Penulis pasti, ramai ibu bapa di luar sana mempunyai pengalaman yang sama. Ia mungkin bukan salah ibu mahupun bapa yang selalunya dikaitkan terlalu memanjakan anak.

Tetapi, mungkin
personaliti atau sifat bayi itu sendiri
 yang membuatkan anak tak boleh berenggang langsung dengan
parents
!
Namun, ibu bapa janganlah risau. Anak memang akan menangis. Itu merupakan sesuatu yang tidak dapat dielakkan.

Manakan tidak, mereka tidak boleh bercakap, berjalan atau menunjukkan apa yang mereka mahu. Jadi,
hanya dengan tangisan sahajalah anak boleh mendapatkan perhatian ibu ayah.

Anak yang mempunyai ciri sebegini digelar ‘
high need
’. Pernah dengar tak?

Anak anda mudah menangis kalau tidak didukung? Hendak peluk ibu 24 jam?
Masa tukar lampin
, nampak muka orang lain pun menangis? Jika ya, mungkin bayi anda
grumpy
 disebabkan mereka tergolong dalam kumpulan ‘
high need baby’
!

Untuk mendapatkan lebih banyak info tentang Keibubapaan, sila dapatkannya
di sini.

5 tip untuk anak tak boleh berenggang – Sesuai untuk
first time mother
!

Apa itu
high need baby
? Bayi dalam kategori ini selalunya akan menangis lebih kerap daripada biasa. Malah, ibu juga mungkin mendapati anak tak boleh berenggang langsung!

Jika anda sedang mencari tip atau petua anak tak nak berenggang, anda berada di tempat yang betul!

Mari ikuti perkongsian tip menguruskan anak
clingy
 daripada dua ibu muda ini; Puan Nur Arina dengan bayinya, Hawa Jasmin dan Puan Najihah dengan bayinya, Seif. Kedua-dua wanita ini merupakan
first time mother
 dengan bayi comel yang sangat
clingy
!

1.
Anak tak boleh berenggang? Belajar cara pujuk anak!

Puan Arina dan suaminya, Encik Hakim bersama bayi mereka, Hawa Jasmin.

Bagi Arina, sebagai ibu kepada ‘
high need baby
’, perkara pertama yang perlu dilakukan ialah
belajar cara terbaik untuk pujuk anak
. Cuba perhatikan apa yang anak suka dan cuba lakukannya supaya anak lebih tenang dan relaks.

“Ibu perlu tahu cara untuk pujuk anak. Kadang-kadang,
untuk meredakan tangisan
, saya akan dukung dan pujuk Hawa supaya dia berhenti menangis. Saya juga akan bawa Hawa berjalan-jalan di sekeliling rumah. Selalunya cara ini berkesan.”

Najihah pula tidak menafikan anak tak boleh berenggang merupakan satu cabaran yang besar untuknya yang juga seorang wanita bekerjaya.

“Kadang-kadang, saya terlalu sibuk menguruskan Seif. Tambah pula dengan bebanan kerja, terasa semuanya terlalu banyak untuk ditanggung seorang diri. Jadi, saya dan suami banyak bekerjasama dalam membesarkan anak.”

“Kami akan cuba bangun seawal mungkin untuk
siapkan semua kelengkapan Seif sebelum pergi kerja
. Masa Seif tidur sahajalah peluang untuk kami berenggang sebentar. Nanti bila Seif bangun, dia akan menangis tengok ibunya tiada di sisi.”

2.

Jangan rasa bersalah ketika manjakan anak

Menurut Najihah lagi, jangan sesekali rasa bersalah jika anda perlu manjakan anak.
Kalau anak suka didukung
, dukung sahajalah asal anak berhenti menangis.

“Memang letih, tapi pada waktu ini, anak inginkan perhatian daripada ibu bapa. Nanti, apabila mereka lebih berusia, barulah ibu boleh ajar anak supaya mereka lebih faham.
Kunci utamanya adalah sabar
.”

“Anak hanya mahukan perhatian. Selepas sepanjang hari bersama pengasuh, sudah tentulah anak ingin bermanja bersama ibu dan ayah.”

“Selain itu, saya juga sering cari aktiviti untuk alihkan perhatian Seif lebih-lebih lagi ketika saya perlu tinggalkan dia bersendirian buat seketika. Contohnya, saya akan
tinggalkan mainan kegemaran
 anak atau
scarf
 saya supaya Seif lebih tenang.”

3.
Jangan malu untuk minta pertolongan orang lain

Bagi Arina pula, cabarannya dalam menjaga bayi
clingy
 ini mungkin lebih besar kerana terpaksa berjauhan dengan suami. Namun, dia bersyukur kerana sepanjang
tempoh berpantang, keluarganya banyak membantu
.

“Jangan malu untuk minta pertolongan ibu bapa. Dengan kehadiran orang yang lebih tua dan berpengalaman, saya banyak belajar cara untuk
handle
 anak yang
clingy
. Malah, ibu saya juga kadang-kadang akan tolong jagakan ketika saya penat dan mula
burn-out
.”

Baca juga:

Anak Menangis Tak Nak Ke Taska? Ini Rahsia 3 Parent Layan Drama Si Kecil!

Ibu Ini Kongsikan Cara Cegah Anak Ketagih Main Gajet, Berhasil Dia Guna Tip Ini!

4.
Suami juga mainkan peranan penting

Anak Puan Najihah, Seif mudah menangis jika tidak didukung.

Tidak dinafikan, dalam mengatasi masalah anak tak boleh berenggang,
suami memainkan peranan yang sangat penting
.

Arina dan Najihah kedua-duanya bersetuju dan mengakui suami bukan sahaja merupakan tulang belakang keluarga, insan yang bergelar ayah ini juga adalah penyokong nombor 1 ibu.

Menurut Najihah, suaminya, Fathi, sangat memahami. Malah, suami jugalah yang akan memandikan bayi, menyuapkan makanan dan juga menidurkan Seif jika Najihah rasa penat.

“Selalunya, kami berdua akan bergilir-gilir dalam menjaga anak. Disebabkan anak tak boleh berenggang dengan
parents
, suami akan selalu bagi
me time
 kepada saya supaya saya boleh
menghilangkan stres dan melepaskan penat.
“

Berbeza pula bagi Arina yang sedang berjauhan dengan suaminya, Hakim. Hujung minggu, suami Arina akan balik dan mula menjalankan semua tanggungjawabnya.

“Bila suami balik pada hujung minggu, dia akan buat semua benda – dari makan pakai anak ke kerja rumah – pendek kata semuanya suami akan uruskan. Saya cuma perlu jaga dan mandikan anak sahaja.”

Arina juga bersyukur suaminya tidak kekok membantu hal-hal keluarga. Secara tidak langsung, perhatian yang diberikan suami memudahkan mereka untuk menjaga Hawa walaupun mereka sedang ber’PJJ’.

5.
Jangan risau, semuanya akan berakhir!

Mungkin ramai ahli keluarga yang terdekat akan berikan nasihat yang sama. Bagi Najihah dan Arina, kenyataan di atas ada betulnya!

“
Selepas habis pantang
, nampak Hawa lebih tenang dan tak menangis sekerap dulu lagi. Perangai
merap
nya (
clingy
) juga dah berkurang!”

“Jadi untuk ibu bapa di luar sana, sabar dan layankan sahaja dulu kerenah anak tak boleh berenggang. Ini merupakan
masa terbaik untuk ibu luangkan masa bersama bayi tersayang.
 Nanti bila dah besar, rindu pula!” Ujar Arina lagi mengakhiri temu bual.


Benarkah Air Cap Badak Mampu Menyejukkan Badan? Ini Apa Anda Kena Tahu!

Pernah tak anda mendengar mengenai air Cap badak? Ada pengalaman minum air tersebut?

Apa sebenarnya air yang turut dikenali sebagai
cooling water
ini? Adakah ia air yang berasal daripada rendaman badak?

Kalau ingin tahu lebih lanjut mengenainya, ayuh teruskan membaca perkongsian artikel Hello Doktor ini.

Untuk mendapatkan lebih banyak info tentang Kesihatan, sila dapatkannya
di sini.

Pantang larang minum air cap Badak

Siapa di antara anda yang pernah
minum air
 yang turut dikenali sebagai air Cap Kaki Tiga ini?

Haaa…jangan malu untuk mengaku ya.

Walaupun penulis sendiri
 tidak pernah meminum air ini
, namun dalam kalangan rakan-rakan penulis ada yang mengambilnya.

Bagi yang langsung tidak tahu tahu mengenai air ini, umumnya ia dikenali sebagai air yang dipercayai dapat mencegah atau mengurangkan
penyakit atau keadaan kesihatan
 seperti ulser mulut, demam atau
sakit gigi.

Selain memberikan
kelegaan untuk sembelit
 dan
sakit kepala
, air ini juga dikatakan dapat
membantu menambah cecair badan
 dan mengatasi panas badan, terutamanya selepas pengambilan
makanan pedas
 atau bergoreng mahupun
makan durian
 terlalu banyak.

Sejarah ringkas air Cap Badak

Air Cap Kaki Tiga ini sebenarnya merupakan jenama buatan sendiri yang dimulakan oleh Kumpulan Wen Ken pada tahun 1937.

Setelah lebih 80 tahun berada di pasaran, corak pembungkusan air minuman ini telah melalui beberapa fasa perubahan.

Pada awalnya dikenali sebagai Air Cap Badak atau Air Cap Kaki Tiga, ia telah dinaiktaraf pada tahun 2008 menjadi ‘
Cool Rhino’.

Perbezaan dengan minuman lain

Sejujurnya kalau dilihat di pasaran, air penyejuk tampak sama dengan
 air mineral biasa yang dibotolkan
.

Cuma perbezaannya ia dikatakan mengandungi mineral kalsium sulfat, iaitu
Gypsum Fibrosum
dan calcitum
.

Apa sebenarnya mineral kalsium sulfat ini?

Baca juga:

Gypsum fibrosum dalam air cap badak

Kegunaan utama mineral ini adalah sebagai plaster dalam bahan binaan. Eh, macam mana pula bahan untuk pembinaan berada dalam minuman?

Dalam perubatan tradisional Cina
(traditional Chinese medicine,
TCM),
Gypsum fibrosum
(
shi gao)
 dan
calcitum (han shui shi)
 –
adalah mineral semula jadi
.

Gypsum
 adalah terdiri daripada kalsium sulfat kontang, manakala
calcitum
 atau batu kalsit adalah bentuk kalsium karbonat.

Kedua-dua bahan ini biasanya dimasukkan bersama kombinasi bahan-bahan TCM lain
 untuk memberikan kesan penyejukan
 dalam formulasi terkompaun.

Secara teori dalam TCM, keadaan badan manusia yang ideal adalah di mana unsur-unsur panas dan sejuk seimbang.

Konsep ‘kepanasan’ dalam perubatan ini merujuk kepada lebihan sesuatu unsur yang boleh menyebabkan sesetengah individu mengalami kesan seperti demam,
sakit tekak
,
 ulser mulut, jerawat,
air kencing gelap
 dan/atau
rasa dahaga yang berlebihan
.

Dalam kajian yang dilakukan ke atas haiwan, gypsum fibrosum menunjukkan kesan antipiretik yang boleh diukur pada pyrexia – disebabkan oleh lipopolysaccharide dalam model tikus.

Satu model yang mungkin diterokai adalah unsur tersebut merangsang ekspresi protein aquaporin-3 (AQP-3) – berperanan penting dalam mengekalkan kandungan air dalam
sel kulit
.

Antara keadaan yang boleh menyumbang kepada kepanasan berlebihan termasuklah pendedahan jangka panjang kepada
cuaca panas
 dan lembap, rehat yang tidak mencukupi, tekanan serta
perubahan hormon
.

Di samping pengambilan
 makanan dengan unsur ‘panas’ seperti durian
, makanan bergoreng dan berempah, contohnya kari turut menjadi antara faktor penyumbang.

Makanan ‘panas’ biasanya akan meningkatkan peredaran darah, merangsang tubuh dan mempunyai banyak
jumlah kalori
 dan perlu
 dimasak menggunakan suhu tinggi
.

Sebab itulah ramai yang mengambil air Cap Badak selepas makan.

Konsep makanan ini dikenali sebagai makanan
 Yin (panas) dan Yang (sejuk). Namun begitu, konsep ini masih tidak dapat dibuktikan secara saintifik walaupun telah menjadi amalan sejak zaman-berzaman.

Kajian mengenai calcitum

Terdapat beberapa penyelidikan saintifik berkaitan calcitum dan bahan mineral ini dipercayai dapat merawat osteomyelitis pada kaki –
jangkitan bakteria dalam tulang
 dengan pengambilan tablet yang mengandungi kalsium sulfat.

Calcitum yang terdiri daripada kalsium karbonat turut digunakan dalam bahan ubatan untuk merawat penyakit
buah pinggang kronik
.

Tetapi bagi individu dengan keadaan limpa bermasalah atau tekanan darah rendah, anda tidak boleh mengambil mineral ini.

Keberkesanan ambil air penyejuk

Adakah berkesan pengambilan air Cap Badak ini dalam membantu
mengatasi masalah badan panas
, terutamanya selepas makan? Sejujurnya, ia terpulang kepada pendapat dan pandangan individu.

Jika sebelum ini anda pernah meminum air penyejuk ini dan ia memberi kesan positif kepada diri khususnya dalam menghilangkan sembelit, sakit kepala dan panas badan, teruskan mengambilnya.

Tetapi jangan terlalu kerap ya?

Namun, sekiranya terdapat keraguan mengenai kesesuaian diri untuk mengambilnya atau tidak, lebih-lebih lagi jika anda mempunyai masalah kesihatan tertentu
 melibatkan buah pinggang
 atau tekanan darah, sebaiknya rujuk kepada doktor untuk mendapatkan lebih kepastian.

Tidak salah untuk mencuba cara tradisional atau
kaedah alternatif
 dalam
 merawat masalah kesihatan diri
.

Tetapi anda tetap disarankan untuk berunding dengan doktor sebelum melakukannya, kerana dibimbangi ia mungkin akan memberikan lebih mudarat berbanding manfaat.


Buat 7 Cara Ini Untuk Hilangkan Rasa Mengantuk Di Tempat Kerja, Memang Menjadi!

Siapa sahaja yang tidak berasa mengantuk di tempat kerja, lebih-lebih lagi selepas waktu makan tengah hari. Mata seolah-olah tidak boleh ditahan lagi apabila perut sudah kenyang dan tenaga semakin berkurangan. Hendak tahu cara hilangkan mengantuk di tempat kerja? Ini kami kongsikan beberapa tip dan cara nak hilangkan mengantuk untuk anda.

Untuk mendapatkan lebih banyak info berkenaan Kesihatan, anda boleh klik
di sini
.

Cara hilangkan mengantuk di tempat kerja

Tidak kira anda bekerja di pejabat korporat, bahagian perkhidmatan pelanggan atau berniaga, rasa mengantuk pada waktu siang mungkin tidak dapat dielakkan.

Bagi memastikan badan anda sentiasa bertenaga, ini kami kongsikan beberapa
trick
 untuk hilangkan rasa mengantuk di tempat kerja.

#1. Tidur sebentar atau
nap

Sekiranya anda terlalu mengantuk pada hari tersebut, ikuti cara hilangkan mengantuk ini.

Ambil sedikit waktu pada
waktu rehat
 anda dan tidur sebentar sekitar 15 hingga 30 minit.

Carilah mana-mana ruang dalam pejabat anda seperti bilik mesyuarat atau di meja anda sendiri, dan tidur sebentar.

Percayalah, badan anda akan lebih segar selepas bangun dan rasa mengantuk akan berkurangan.

Jangan tidur terlalu lama pula sehingga ke petang kerana bos pasti akan menganggap anda seorang yang culas atau
kuat tidur
.

#2. Dengar lagu sewaktu bekerja

Suasana tempat kerja yang terlalu sunyi sememangnya mendorong sesetengah daripada kita untuk rasa
lebih mengantuk
.

Cuba mainkan lagu atau muzik dengan menggunakan telefon atau komputer anda.

Sekiranya anda ingin memasang lagu secara terbuka, minta izin rakan sepejabat terlebih dahulu.

Jika tidak, gunakan fon telinga untuk mendengar lagu kegemaran anda semasa
menyiapkan kerja
.

#3. Cara nak hilangkan mengantuk: Basuh muka dengan air sejuk

Ambil sedikit masa dan pergi tandas untuk
mencuci muka
 anda.

Sebaiknya, gunakan air sejuk dan sapukan pada muka dan leher anda bagi memberikan kesegaran pada badan.

Setelah itu, ambil masa sebentar untuk keluar pejabat bagi menghirup
udara segar
 dan membetulkan posisi badan.

Anda juga boleh mencuba minum air sejuk bagi menyegarkan badan dan menghilangkan rasa mengantuk.

#4. Ambil minuman berkafein

Ini merupakan antara kaedah menghilangkan mengantuk yang paling ramai orang buat.

Minuman berkafein
 mengandungi bahan perangsang yang meningkatkan aktiviti otak dan sistem saraf anda.

Selain itu, minuman berkafein turut meningkatkan kemampuan berfikir sekali gus melawan rasa mengantuk.

Selain kopi, teh dan juga coklat turut mempunyai kandungan
kafein
 yang boleh membantu anda di tempat kerja.

Namun, jangan sesekali mengambil terlalu banyak kafein dalam sehari.

#5. Cara hilangkan mengantuk: Bangun sebentar daripada tempat kerja

Jika anda duduk terlalu lama sehingga berjam-jam, berehat sebentar dengan cara bangun daripada tempat duduk dan
berjalan-jalan
.

Anda perlu melakukan tabiat ini berkali-kali setiap hari bagi membantu melancarkan aliran darah.

Dengan itu, anda boleh mengelakkan rasa
mengantuk
 di tempat kerja.

#6. Ambil makanan yang ringan pada waktu tengah hari

Pengambilan jenis makanan yang berat ketika makan tengah hari boleh membuatkan rasa mengantuk menjadi lebih teruk.

Oleh sebab itu, elakkan makanan yang bergula, minuman bergas, dan tinggi karbohidrat ketika makan tengah hari.

Anda boleh cuba makanan yang agak ringan seperti
telur rebus
, sandwic, potongan daging ayam dan sayur-sayuran.

Jika anda kerap mengambil nasi campur,
nasi lemak
 atau makanan berkuah, boleh cuba kepada menu yang lebih ringan dan ringkas selepas ini.

#7. Berborak dengan rakan anda

Sentiasa berkomunikasi juga merupakan salah satu cara hilangkan mengantuk yang berkesan.

Anda boleh berborak dengan rakan anda mengenai apa-apa topik yang tidak berkaitan dengan pekerjaan anda seperti cerita bola sepak, isu-isu negara dan lain-lain lagi.

Berborak bersama rakan boleh membuatkan otak anda sentiasa terjaga dan cergas sekali gus melenyapkan rasa mengantuk.

Kesimpulan

Kini anda telah tahu 7 cara hilangkan mengantuk ketika berada di tempat kerja.

Buatlah salah satu daripada tip-tip yang kami kongsikan di atas ini setiap kali anda berasa mengantuk.

Kemudian, pilihlah
cara hilangkan rasa mengantuk
 yang paling sesuai dan berkesan kepada anda untuk diamalkan setiap hari.

Selamat mencuba!


Pendarahan Gastrousus

Definisi

Apa itu pendarahan gastrousus?

Pendarahan gastrousus (GI) adalah satu simptom gangguan yang berlaku dalam saluran pencernaan anda. Darah kerap kali muncul pada tinja atau muntah, tetapi ia mungkin tidak selalu kelihatan dan mungkin menyebabkan tinja kelihatan berwarna hitam. Tahap pendarahan boleh berlaku antara sederhana hingga teruk dan boleh mengancam nyawa.

Pendarahan yang berlaku dalam perut atau usus biasanya mudah untuk dikenal pasti, tetapi mencari punca pendarahan yang berlaku di dalam usus kecil adalah agak sukar. Walau bagaimanapun, teknologi pengimejan yang canggih biasanya boleh mengenal pasti punca masalah yang berlaku, dan prosedur invasif yang minimum biasanya boleh menyelesaikan masalah tersebut.

Apakah kebarangkalian pendarahan gastrousus?

Berjumpa dan berbincanglah dengan doktor untuk mendapatkan maklumat yang lebih lanjut.

Ketahui simptom-simptomnya

Apakah simptom-simptom pendarahan gastrousus?

Terdapat beberapa perkara yang boleh anda perhatikan sekiranya anda mengesyaki bahawa anda mungkin mengalami GI atau pendarahan
rektum
. Najis anda mungkin menjadi lebih gelap dan melekit seperti tar, sekiranya pendarahan yang berlaku datang dari bahagian perut atau saluran gastrousus di bahagian atas.

Anda mungkin akan mengeluarkan darah daripada dubur anda semasa membuang air besar, yang menyebabkan anda boleh melihat kehadiran darah dalam mangkuk tandas atau tisu tandas yang anda gunakan. Darah yang keluar tersebut biasanya mempunyai warna merah terang. Muntah darah juga merupakan salah satu tanda bahawa terdapat pendarahan yang berlaku dalam saluran gastrousus anda.

Bila saya harus berjumpa doktor?

Sekiranya anda mengalami sebarang simptom-simptom ini, atau jika anda mempunyai muntah yang kelihatan seperti serbuk kopi, berjumpalah doktor dengan kadar segera. Pendarahan gastrousus boleh bermaksud satu keadaan yang mengancam nyawa. Rawatan perubatan segera adalah amat penting. Selain itu, dapatkan juga rawatan dengan segera jika anda mengalami simptom-simptom seperti berikut:

Kepucatan

Keletihan

Pening kepala

Sesak nafas

Simptom-simptom berikut juga mungkin menandakan terdapatnya pendarahan yang teruk.

Ketahui puncanya

Apa yang mengakibatkan pendarahan gastrousus?

Bahagian saluran pencernaan yang berlainan terjejas dengan keadaan-keadaan tertentu. Terdapat pelbagai sebab pendarahan pada bahagian yang berbeza tersebut.

Penyebab pendarahan gastrousus atas

Ulser peptik adalah penyebab biasa bagi pendarahan GI. Ulser ini adalah luka terbuka yang berlaku pada dinding
perut
 anda atau duodenum. Jangkitan dari bakteria H. pylori biasanya menyebabkan ulser peptik ini.

Selain itu, vena yang membesar dalam esofagus boleh mengalami koyakan dan pendarahan yang disebabkan oleh keadaan yang dipanggil esophageal varices. Koyakan yang berlaku pada dinding esofagus juga boleh menyebabkan pendarahan gastrousus. Keadaan ini dikenali sebagai sindrom Mallory-Weiss.

Penyebab pendarahan gastrousus bawah

Salah satu penyebab paling biasa yang menyebabkan pendarahan gastrousus bawah adalah kolitis, yang mana ia berlaku apabila kolon anda mengalami keradangan. Kolitis mempunyai beberapa penyebab, termasuklah:

Jangkitan

Keracunan makanan

Parasit

Penyakit Chron atau kolitis ulseratif

Pengurangan aliran darah dalam kolon

Buasir
 juga adalah salah satu penyebab biasa yang menyebabkan pendarahan rektum atau GI. Buasir adalah pembesaran salur vena pada bahagian rektum atau bukaan lubang dubur. Pembesaran saluran vena ini boleh pecah dan menyebabkan pendarahan.

Selain itu, fisur anak juga boleh menyebabkan pendarahan gastrousus bawah. Ia adalah koyakan pada bahagian gelungan otot yang membentuk anal sphincter, dan biasanya disebabkan oleh
sembelit
 atau najis yang keras.

Ketahui faktor risiko

Apa yang meningkatkan saya kepada risiko pendarahan gastrousus?

Berjumpalah dengan doktor bagi mendapatkan maklumat lanjut.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pendarahan gastrousus didiagnosis?

Pada kebiasaannya, diagnosis penyebab kepada pendarahan gastrousus anda akan bermula dengan pertanyaan doktor berkenaan simptom dan sejaran perubatan. Doktor mungkin akan meminta sampel najis anda untuk memeriksa kehadiran darah selain ujian-ujian lain untuk melihat tanda-tanda anemia.

Pendarahan GI atas biasanya didiagnosis setelah doktor melakukan pemeriksaan endoskopik. Endoskopi adalah satu prosedur yang melibatkan penggunaan kamera kecil yang diletakkan pada hujung tiub endsokopik yang panjang dan fleksibel. Doktor akan memasukkan tiub tersebut melalui tekak anda, dan skop kemudiannya dimasukkan kedalam saluran GI atas anda.

Kamera tersebut akan membolehkan doktor untuk melihat bahagian dalam saluran GI anda dan mungkin akan mengetahui punca pendarahan tersebut. Memandangkan endoskopi adalah terhad pada bahagian GI atas, doktor mungkin akan melakukan enteroskopi. Prosedur ini akan dilakukan sekiranya penyebab kepada pendarahan yang berlaku tidak dijumpai ketika prosedur endoskopi.

Prosedur enteroskopi adalah sama dengan
endoskopi
, kecuali terdapat belon yang dilekatkan pada tiub kamera. Apabila ditiup, belon ini membolehkan doktor untuk membuka usus dan melihat di bahagian dalamnya.

Untuk menentukan punca pendarahan GI bawah, doktor mungkin akan melakukan
kolon
oskopi. Semasa ujian ini, doktor akan memasukkan tiub fleksibel kecil ke dalam rektum anda. Kamera dipasang pada tiub supaya doktor boleh melihat keseluruhan kolon anda.

Udara bergerak melalui tiub untuk memberikan pandangan yang lebih baik. Doktor mungkin mengambil biopsi untuk ujian tambahan. Anda juga mungkin akan menjalani imbasan untuk mencari punca pendarahan GI anda. Pengesan radioaktif yang tidak berbahaya akan disuntik ke dalam urat anda. Pengesan akan menyala pada X-ray supaya doktor dapat melihat di mana anda mengalami pendarahan.

Sekiranya doktor anda tidak dapat mencari sumber pendarahan anda dengan endoskopi atau imbasan pendarahan GI, anda mungkin perlu menjalani ujian Pill Cam. Doktor akan menyuruh anda untuk menelan pil yang mengandungi kamera kecil yang akan mengambil gambar pada usus anda untuk mencari punca pendarahan anda.

Bagaimana pendarahan gastrousus dirawat?

Endoskopi boleh menjadi sangat berguna, bukan sahaja dalam mendiagnosis pendarahan GI, tetapi juga untuk merawatnya. Penggunaan skop khas dengan kamera dan lampiran laser, bersama dengan ubat-ubatan, boleh digunakan untuk menghentikan pendarahan. Di samping itu, doktor juga boleh menggunakan alat bersama-sama skop untuk meletakkan klip pada salur darah yang mengalami pendarahan untuk menghentikan pendarahan.

Jika buasir adalah penyebab pendarahan, rawatan ubat farmasi (OCT) mungkin berkesan untuk anda. Jika anda mendapati bahawa ubat-ubatan yang diperoleh dari farmasi tidak berfungsi, doktor mungkin menggunakan rawatan haba untuk mengecilkan buasir anda. Antibiotik biasanya boleh digunakan untuk merawat jangkitan.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh diambil untuk menangani pendarahan gastrousus?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Minggu 17

Perkembangan bayi

Perkembangan bayi dalam kandungan

Bayi anda sedang membesar dengan baik dan kini sebesar saiz lobak putih
(turnip)
, seberat kira-kira 150 gram dan kepanjangan daripada kepala ke kaki kira-kira 12cm

Kini, terdapat beberapa lemak terkumpul pada badan bayi anda. Lemak badan bayi anda akan terus berkembang dan menjadi dua pertiga daripada berat badan bayi sewaktu kelahiran. Lemak badan adalah penting untuk memanaskan bayi anda. Pada masa ini, jantung bayi anda telah berdegup lebih kerap, pada kira-kira 140-150 denyutan seminit. Ini adalah hampir dua kali lebih laju daripada degupan jantung anda! Ini bermakna bayi anda semakin kuat dan akan memerlukan banyak nutrien dan oksigen. Plasenta anda akan berkembang cepat untuk menyokong keperluan bayi anda.

Perubahan hidup & tubuh badan

Bagaimanakah perubahan badan saya?

Payudara anda terus berkembang dan boleh menyebabkan ketidakselesaan. Hormon anda akan menyebabkan lebih banyak aliran darah ke payudara sebagai persediaan untuk pengeluaran susu. Ini boleh menyebabkan vena lebih kelihatan. Saiz payudara anda juga semakin bertambah. Pastikan bra baru anda selesa untuk memberikan payudara anda sokongan yang sewajarnya.

Selera makan anda juga kian bertambah. Rasa loya anda juga mungkin telah hilang semasa trimester kedua ini. Bagus! Anda kini dapat menikmati makanan dan memberi nutrien penting kepada bayi anda. Jauhkan diri anda dari makanan yang tinggi kandungan gula dan tinggi lemak. Walaupun anda terliur dengannya, anda perlu kekal sihat dan memberikan bayi anda nutrien dan vitamin yang mencukupi untuk pembesaran. Ramai orang akan mengatakan bahawa anda “makan untuk dua orang’ tetapi jangan mengambil ini terlalu literal bagi mengelakkan pertambahan berat badan yang lebih cepat daripada yang sepatutnya. Rancang  makanan anda dan pilih buah-buahan dan sayur-sayuran. Ingat bahawa anda hanya boleh menambah 300 kalori sehari.

Apakah yang perlu saya beri perhatian?

Anda mungkin bimbang suhu badan anda meningkat atau berpeluh dengan lebih mudah. Ia bukanlah perkara yang perlu dirisaukan tetapi boleh menyebabkan anda tidak selesa. Cuba untuk sejukkan diri dengan memakai pakaian yang longgar, mandi mandian sejuk atau menggunakan kipas peribadi. Jumlah darah anda semakin meningkat dan mengalir dengan lebih cepat. Ini boleh menyebabkan kulit anda berasa merah dan panas. Penting untuk anda memastikan kulit anda sejuk dan kering. Apabila badan anda panas, bayi anda juga boleh berasa panas, yang membawa kepada kesan berbahaya. Berpeluh berlebihan juga boleh membawa kepada dehidrasi. Pastikan anda minum air dengan banyak.

Pertemuan dengan doktor

Apa yang harus saya maklumkan pada doktor?

Adakah anda berasa pening dan bimbang pada saat ini? Bertenang, ini bukanlah satu fenomena berbahaya. Ia adalah simptom yang agak biasa, dan hampir selalu berlaku sewaktu anda hamil. Apabila anda merasa pening, baring ke kiri dan angkat kaki ke atas setinggi mungkin; atau anda boleh duduk dan meletakkan kepala di antara kedua lututnya. Ambil nafas dalam-dalam dan longgarkan pakaian yang ketat. Sebaik sahaja anda berasa lebih baik, makan sedikit dan maklumkan doktor anda tentang rasa pening ini dalam lawatan seterusnya. Jatuh pengsan sebenarnya sangat jarang berlaku, tetapi jika anda pengsan, jangan ambil ringan, anda perlu menemui doktor dengan segera.

Apakah ujian yang perlu saya tahu?

Jika anda belum pernah menemui doktor pada bulan ini, anda mungkin mahu menjadualkan lawatan pada minggu ini. Semasa temu janji, doktor mungkin melakukan ujian berikut:

Ukur berat badan dan tekanan darah;

Periksa gula dan protein dalam air kencing;

Pemeriksaan kadar jantung janin;

Pemeriksaan saiz rahim melalui luaran

Pemeriksaan ketinggian dari bahagian bawah rahim;

Periksa sama ada tangan dan kaki anda mempunyai urat bengkak atau varikos atau tidak.

Beritahu doktor mengenai sebarang simptom yang luar biasa atau mengganggu. Ia adalah idea yang baik untuk menyenaraikan senarai soalan sebelum anda berjumpa dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Berikut adalah beberapa perkara yang perlu anda tahu untuk menjadi sihat dan selamat:

X-ray

X-ray secara umumnya adalah selamat semasa kehamilan. Walau bagaimanapun, tahap keselamatan bergantung kepada jenis X-ray yang perlu anda jalani dan jumlah pendedahan radiasi. Kebanyakan ujian X-ray terbukti tidak menyebabkan kemudaratan kepada janin anda. Tetapi, anda juga perlu tahu bahawa pendedahan radiasi terlalu banyak dan pendedahan radiasi berkadar tinggi akan meningkatkan risiko berbahaya kepada bayi anda. Kesan-kesan berbahaya termasuklah menjejaskan perkembangan mental, kecacatan kelahiran atau leukemia kanak-kanak.

Tiada senaman

Anda mungkin bimbang tidak bersenam dengan cukup. Senaman sentiasa disyorkan tetapi ada kalanya anda mungkin tidak dapat bersenam jika anda telah diarahkan doktor untuk berehat di atas katil. Doktor anda mengehadkan aktiviti fizikal untuk memastikan keselamatan anda dan bayi jika anda berisiko mengalami keguguran atau kelahiran pramatang, mempunyai serviks tidak kompeten, pendarahan atau titis darah, atau telah didiagnosis dengan plasenta previa atau pre-eklampsia. Bincanglah dengan doktor anda tentang cara-cara untuk menjaga kesihatan.

Gambaran Janin Minggu ke-17

Mari kita lihat perkembangan anda dan bayi anda pada minggu 18!

Hello Health Group
 tidak menawarkan sebarang khidmat nasihat, diagnosis atau rawatan perubatan.


Lelaki Nak Subur, Ambil Madu Kelulut! Ada Ke Cara Khusus Untuk Makan?

Ramai yang menyebut berkenaan khasiat madu kelulut. Tetapi, adakah terdapat cara makan madu kelulut untuk lelaki secara khusus?

Bagi anda yang ingin tahu, ini penerangan yang kami sediakan berkenaan khasiat kelulut dan cara makan madu kelulut untuk lelaki.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Lebah kelulut, adakah sama dengan lebah madu?

Walaupun berasal daripada keluarga yang sama, lebah kelulut tidak sama dengan lebah madu.

Antara perbezaan yang paling ketara ialah berkaitan sengatnya. Lebah madu mempunyai sengat manakala lebah kelulut pula tiada sengat.

Oleh itu, dalam bahasa Inggeris ia dikenali sebagai
stingless bee
yang membawa maksud lebah yang tidak bersengat.

Selain itu, lebah kelulut juga disebut sebagai
sweat bee
 atau
sugarbag bee
.

Lebah kelulut biasanya berwarna hitam dan mempunyai saiz yang lebih kecil berbanding lebah madu iaitu sekitar 5 mm sahaja.

Sarang lebah kelulut pula dihasilkan daripada gabungan beberapa bahan seperti lilin, getah pokok dan juga resin atau damar.

Lebah kelulut biasa membuat sarang di dalam lubang-lubang pokok. Selain itu, ia juga boleh membuat sarang di perabot-perabot kayu dan juga bangunan.

Di Malaysia sahaja, terdapat lebih kurang 80 spesies lebah kelulut, namun kurang daripada 10 spesies sahaja yang berupaya dalam menghasilkan madu.

Selainnya bertindak sebagai ejen pendebungaan bagi tumbuh-tumbuhan sahaja.

Khasiat madu yang ramai tidak tahu

Di Malaysia, telah banyak kajian dilakukan untuk mengetahui khasiat-khasiat yang boleh didapati daripada madu kelulut.

Ia bukan sahaja bermanfaat dari aspek pemakanan, malah mempunyai potensi yang positif dalam bidang perubatan.

Berdasarkan analisis yang telah dijalankan sebelum ini, madu kelulut mengandungi beberapa bahan atau nutrisi yang baik untuk tubuh manusia.

Antaranya ialah seperti
vitamin C
, fenilpropanoik, polifenol,
dan juga mineral
. Antara khasiat madu kelulut yang utama ialah:

#1. Bersifat antidiabetes

Ramai yang kurang tahu bahawa antara khasiat madu kelulut ialah sifatnya yang antidiabetes.

Jika anda mengambil madu kelulut, ia berkemampuan untuk
mengawal paras gula darah
 yang meningkat selain merangsang penghasilan insulin.

Hormon insulin amat penting dalam tubuh kerana ia berperanan memproses gula dalam darah agar ia dapat diserap dan digunakan oleh sel tubuh sebagai sumber tenaga.

Tanpa insulin, gula darah akan terus berada di dalam darah dan boleh menyebabkan hiperglisemia.

#2. Berpotensi merawat masalah pada mata

Berdasarkan kajian makmal, madu kelulut boleh membantu merencatkan
pertumbuhan katarak pada mata
.

Namun begitu, kajian ini hanya dilakukan pada tikus sahaja dan masih banyak kajian mendalam diperlukan sebelum ia disahkan sesuai ke atas mata manusia.

#3. Mengurangkan jangkitan bakteria

Selain itu, antara khasiat madu kelulut adalah mengelakkan jangkitan bakteria.

Ini kerana, madu kelulut mempunyai ciri-ciri antibakteria yang boleh membantu
menyembuhkan sebarang luka yang berlaku
.

Madu kelulut juga boleh menggalakkan pertumbuhan sel tisu baharu yang menyebabkan luka lebih cepat sembut.

#4. Membantu kesuburan lelaki

Jangan terkejut kerana madu kelulut juga sebenarnya boleh membantu meningkatkan kesuburan lelaki.

Walaupun begitu, ia bukanlah kaedah utama atau terbaik bagi mereka yang berusaha untuk mendapatkan zuriat.

Madu kelulut hanya bertindak sebagai suplemen sahaja, bukannya sebagai rawatan utama bagi masalah kesuburan lelaki.

#5. Mempunyai sifat antikanser

Madu kelulut mempunyai kandungan antioksidan yang tinggi.

Dalam kajian yang telah dilakukan sebelum ini, sifat antioksidan ini berupaya bertindak sebagai antikanser. Ia membantu menghalang pertumbuhan awal sel kanser.

Jadi tidak hairan jika madu dianggap sebagai ejen kemopreventif.

Ejen kemopreventif bermaksud penggunaan bahan semula jadi atau sintetik bagi tujuan mengurangkan risiko pembentukan kanser.

Adakah terdapat cara makan madu kelulut untuk lelaki secara khusus?

Walaupun madu kelulut mempunyai pelbagai khasiat, ia masih lagi dianggap sebagai gula tambahan kepada tubuh manusia.

Oleh itu, pengambilan secara berlebihan masih boleh memberikan risiko negatif kepada tubuh badan anda.

Bagi anda yang mencari cara makan madu kelulut untuk lelaki, sebenarnya tidak terdapat kaedah yang khusus atau tepat.

Namun, Persatuan Jantung Amerika Syarikat (AHA) ada mencadangkan, lelaki dewasa tidak boleh mengambil lebih daripada sembilan sudu teh gula tambahan setiap hari yang bersamaan dengan 150 kalori.

Gula tambahan ini termasuklah madu kelulut dan jenis gula lainnya.

Oleh itu, pastikan anda tidak mengambil madu secara berlebihan setiap hari, lebih-lebih lagi jika anda sudah mengambil gula dalam hidangan atau minuman lain.

Dalam masa yang sama, anda boleh mengikuti tip cara makan madu kelulut untuk lelaki seperti di bawah ini:

Gunakan madu kelulut sebagai ganti kepada gula apabila anda membancuh air

Gunakan madu sebagai ganti gula untuk sebarang
dressing
 atau bahan perapan makanan

Sapukan madu pada hidangan roti bakar anda daripada menggunakan gula atau jem

Masukkan sedikit madu untuk
memberikan rasa manis pada yogurt
, bijirin atau
oatmil
 anda

Cicah lempeng atau pankek bersama madu kelulut berbanding krim atau jem buah-buahan

Tiada cara makan madu kelulut untuk lelaki khusus, tetapi hadkan pengambilan madu

Kesimpulannya, tidak terdapat cara makan madu kelulut untuk lelaki secara khusus. Namun, anda boleh mengamalkan tip yang telah kami sediakan di atas ini.

Walaupun tinggi khasiat, anda masih perlu mengawal pengambilan madu kelulut.

Kongsi artikel ini kepada individu yang mencari cara makan madu kelulut yang betul.


Realiti Penyakit Mental Dalam Kalangan Kanak-Kanak

Penyakit mental di Malaysia kian meningkat saban tahun. Pada tahun 2016, kajian terhadap pelajar yang menuntut di sekolah bawah kendalian Kementerian Kesihatan Malaysia telah menunjukkan bahawa 2 daripada 10 pelajar sekolah di negara ini mengalami gejala penyakit mental yang serius.

Artikel ini akan mengupas tajuk penyakit mental dalam kalangan kanak-kanak. Teruskan membaca untuk tahu dengan lebih lanjut.

Kanak-kanak 10 tahun ditemui mati tergantung

Hancur hati seorang ibu apabila melihat anaknya mati tergantung pada pemegang tangga. Hakikatnya, percubaan untuk
membunuh diri
 (sama ada berjaya ataupun tidak) dalam kalangan mereka yang menghidap penyakit mental agak tinggi.

Anak yang berusia 10 tahun itu tidak mempunyai
rekod penyakit mental
. Tiada bukti keganasan seksual mahupun perbuatan jenayah telah direkodkan dalam laporan bedah siasat. Punca pemergiannya hanyalah disebabkan oleh gantung diri.

Ini bukanlah kali pertama kes menyayat hati sebegini terjadi. Beberapa kes cubaan bunuh diri oleh kanak-kanak pernah berlaku kebelakangan ini. Ingat lagikah anda akan kes kanak-kanak perempuan yang cuba untuk terjun daripada tingkat 19 selepas bertengkar dengan ibunya?

Apakah yang telah terjadi? Adakah kita terlalu memberikan tumpuan kepada risiko untuk orang dewasa mem
bunuh diri
 walhal anak-anak juga mengalami
kemurungan
 dek tekanan hidup? Peristiwa sebeginilah yang menjadi bukti bahawasanya jiwa anak-anak muda sedang bergolak.

Masalah yang dialami oleh mereka seperti buli, perceraian ibu bapa dan kehilangan insan tersayang membuatkan perbuatan menamatkan hidup seakan-akan alternatif yang munasabah. Mereka lebih rela untuk mengambil jalan mudah daripada menghadapi stigma yang kian menebal dalam kalangan masyarakat.

Jumlah kes bunuh diri kian meningkat di Malaysia

Menurut Kaji Selidik Kesihatan dan Morbiditi Kebangsaan (NMHS) 2017, terdapat peningkatan pada peratusan individu yang berusia di antara 13 hingga 17 tahun daripada perspektif tingkah laku bunuh diri. Anda perlu tahu bahawa tingkah laku bunuh diri ini boleh dibahagikan kepada beberapa kategori:

Idea ingin bunuh diri: Hanya timbul idea untuk membunuh diri

Mempunyai perancangan untuk bunuh diri: Mempunyai idea dan perancangan berkenaan dengan kaedah untuk membunuh diri

Cubaan bunuh diri: Melaksanakan perancangan bunuh diri. Ia boleh berjaya atau gagal

Menurut NMHS 2017, prevalen individu yang mempunyai idea untuk bunuh diri meningkat daripada 7.9% (2012) kepada 10%. Prevalen bagi mereka yang merancang pula meningkat daripada 6.4% (2012) kepada 7.3%. Bagaimana pula dengan cubaan untuk membunuh diri?

Peratusan prevalen bagi mereka yang cuba untuk membunuh diri meningkat sebanyak 0.1% (6.9%) daripada nilai peratusan NMHS 2012. Dalam kalangan 10 hingga 40 cubaan membunuh diri, 1 kes berjaya. Bunuh diri merupakan antara 10 punca utama kematian di dunia.

Bukan semua orang yang membunuh diri mempunyai masalah
kemurungan
. Ada yang mengalami diagnosis penyakit mental yang lain. Namun, menurut Pertubuhan Kesihatan Sedunia (WHO), masalah kemurungan merupakan punca utama kepada terjadinya permasalahan ini.

Bukan di Malaysia sahaja, penyakit mental kian teruk

Jika anda beranggapan bahawa peningkatan kepada kes bunuh diri ini khusus buat negara Malaysia sahaja, anda silap. Negara maju seperti England juga mengalami permasalahan yang sama. Peratusan kanak-kanak yang mendapatkan rawatan penyakit mental meningkat sebanyak 50% pada tahun 2018 berbanding dengan tahun 2015.

Peningkatan pada masalah kesihatan mental di negara tersebut berpunca daripada tekanan untuk mendapatkan prestasi cemerlang dan perkara yang berkaitan dengan
 media sosial
. Kekurangan jumlah pusat kesihatan yang berperanan dalam merawat gejala kesihatan mental pada peringkat awal boleh menyebabkan komplikasi kronik.

Bayangkan, kanak-kanak yang menunjukkan tanda-tanda awal penyakit mental disarankan untuk mendapatkan bantuan daripada badan amal kebajikan. Masalahnya, kebanyakan gerakan tersebut hanya boleh memberikan khidmat kaunseling memandangkan mereka kekurangan doktor pakar yang berlesen untuk merawat pesakit tersebut.

Kaji selidik yang telah dijalankan oleh badan amal YoungMinds telah menunjukkan bahawa kanak-kanak yang mempunyai masalah kesihatan mental tidak mahu berkongsi perasaan mereka dengan keluarga, guru atau rakan-rakan. Antara faktor yang mempengaruhi tahap kesihatan mental mereka adalah seperti berikut:

Tekanan untuk mencapai
prestasi cemerlang di sekolah
 (77%)

Risau dengan rupa paras mereka (69%)

Masalah keluarga
 (62%)

Masalah dengan rakan-rakan (52%)

Terlalu banyak menghabiskan masa di media sosial (27%)

Pandang serius penyakit mental kanak-kanak

Jika anak anda menunjukkan sebarang gejala atau perubahan pada tingkah laku, jangan membuat sebarang tindakan melulu berasaskan anggapan.

Ujian kesihatan mental boleh membantu untuk menilai tahap kesihatan mental anak-anak anda.

Oleh itu, bawa mereka berjumpa dengan golongan profesional untuk khidmat nasihat dan pemeriksaan kesihatan. Ingat, penyakit mental tidak khusus buat golongan dewasa sahaja!


5 Sebab Kenapa Suami Cenderung Untuk Curang Semasa Isteri Hamil, Tak Kasihan Isteri Ke?

Di saat sebahagian lelaki beranggapan wanita hamil itu seksi, ramai juga yang mengatakan suami paling cenderung curang sewaktu isteri hamil.

Adakah ini hanya mitos yang berakar daripada rasa
insecure
 wanita atau adakah terdapat penjelasan sains disebaliknya?

Benarkah suami cenderung curang sewaktu isteri hamil?

Scott Haltzman, MD, pembantu profesor psikiatri di Brown University Medical School menegaskan bahawa tidak benar kehamilan membuatkan suami menjadi lebih tertarik kepada wanita lain.

Tidak ada kajian atau teori sains yang boleh membuktikan bahawa lelaki paling cenderung untuk curang sewaktu isterinya hamil.

Meskipun begitu, segala macam perubahan fizikal, psikologi dan perilaku yang dialami oleh perempuan sewaktu hamil juga dirasakan oleh sang suami. Pelbagai perubahan ini boleh membuatkannya berasa diabaikan.

Contoh paling mudah adalah waktu dan perhatian isteri yang hampir sebahagian besar tercurah untuk menjaga kandungannya.

Ini adalah wajar kerana sudah menjadi naluri seorang bakal ibu untuk cuba menjaga kesihatan tubuhnya sebaik mungkin sewaktu hamil demi kesihatan anaknya sewaktu dalam kandungan dan di masa hadapan.

Di sisi lain, pertukaran fokus perhatian isteri ini boleh menimbulkan cemburu dalam diri si suami kerana berasa diabaikan.

Ada juga yang berasa takut jika apabila bayinya lahir, si isteri menjadi tidak lagi mencintainya seperti dahulu.

Contohnya, anda ingin mengajak isteri
dating
 ke tempat kegemaran berdua, tetapi dia lebih memilih untuk berehat sahaja di rumah kerana takut kepenatan.

Anda juga yang mungkin lebih banyak menghabiskan waktu makan sendirian, atau malah makan di luar rumah, kerana isteri jadi lebih jarang memasak sewaktu hamil.

Selain daripada keperluan emosi, lelaki juga mungkin berasa bahawa keperluan seksnya turut diabaikan.

Ramai suami yang mengaku bahawa mereka semakin jarang berhubungan seks sewaktu isteri hamil kerana kegairahan seks isteri yang menurun.

Isteri juga mungkin berfikir tidak seharusnya berhubungan seks sewaktu hamil kerana takut memudaratkan bayi.

Selain itu, rasa tidak percaya diri kerana berasa gemuk dan tidak menarik mungkin menghantui beberapa isteri untuk berhubungan seksual.

Namun, Haltzman sekali lagi menegaskan bahawa segala perubahan yang terjadi pada hidup wanita dan lelaki sepanjang waktu kehamilan tidak patut dijadikan sebagai alasan membenarkan kecurangan.

Suami dan isteri harus sama-sama saling mengerti

Untuk menghindari konflik dan rasa cemburu buta, baik suami mahupun isteri harus saling mengerti dan peduli dengan keadaan masing-masing.

Anda perlu mengubah cara anda berfikir dan memandang sesuatu. Segala perubahan fizikal, perilaku, dan emosi yang dialami oleh isteri sewaktu hamil adalah wajar dan hanya bersifat sementara.

Anda boleh menunjukkan rasa mengambil berat pada isteri dengan lebih terlibat dalam urusan kehamilannya.

Contohnya dengan mengajaknya membeli-belah barangan bayi, berbincang memilih nama bayi, menemani isteri ke spa kehamilan, atau bahkan bercuti untuk
babymoon.

Para isteri, yakinkan juga pada pasangan bahawa dia masih lagi menjadi keutamaan anda meskipun anda hamil.

Beri dorongan dan sokongan kepada suami anda untuk menjadi suami yang lebih bertanggungjawab dan menjadi ayah yang hebat.

Sewaktu bersamanya, minta suami anda mengerti bahawa segala perubahan yang anda alami sewaktu ini mungkin membuatkan anda berasa tidak selesa dengan tubuh sendiri.

Jika tidak ingin berhubungan seks, anda berdua masih boleh bermesra dengan berpelukan, berciuman, atau bersentuhan secara seksual.

Selain itu, ingatkan kembali komitmen yang kalian berikan sejak pertama kali menjalinkan hubungan dahulu. Kalau anda sudah yakin bahawa dia mencintai anda sepenuh hati (begitu juga anda padanya), apa lagi yang harus dirisaukan?


Penyakit Jangkitan Kulit: Jenis, Punca & Rawatan

Kulit merupakan organ yang paling besar pada badan manusia. Tugas utama kulit ialah melindungi tubuh badan daripada sebarang penyakit. Namun, ada banyak jenis jangkitan kulit yang perlu anda tahu supaya anda tahu bila perlu berjumpa doktor.

Walau bagaimanapun, kulit manusia bukanlah imun terhadap sebarang jangkitan. Kadangkala, jangkitan
boleh terjadi jika parasit
, fungi ataupun kuman seperti bakteria menembusi kulit dan mula merebak.

Perkara ini akan menyebabkan kesakitan, lebam atau perubahan dari segi warna kulit. Jangkitan yang ringan boleh dirawat menggunakan ubat-ubatan yang boleh dibeli secara
over-the-counter
.

Walau bagaimanapun, jangkitan yang serius mungkin memerlukan perhatian daripada doktor pakar.

Untuk mendapatkan lebih banyak info tentang Kesihatan Kulit, sila dapatkan
di sini
.

Jenis jangkitan kulit

Ada empat jenis jangkitan yang anda perlu tahu:

1.

Jangkitan bakteria

Kulit manusia menjadi perumah kepada pelbagai jenis bakteria yang tidak berbahaya, seperti bakteria daripada spesies
Staphylococcus
,
Corynebacterium spp
.,
Brevibacterium spp
. dan
Acinetobacter
.

Walau bagaimanapun, ada juga bakteria yang boleh
menceroboh ke dalam kulit yang normal
 atau masuk ke dalam kulit yang terluka dan menyebabkan jangkitan.

Ada jangkitan bakteria yang bersifat ringan dan boleh dirawat menggunakan ubat-ubatan topikal. Walau bagaimanapun, ada juga jangkitan yang lebih serius dan memerlukan pengambilan ubat antibiotik oral.

2.

Jangkitan virus

Seperti namanya, jangkitan kulit jenis ini
disebabkan oleh virus
. Simptom yang pesakit alami boleh disebabkan oleh reaksi badan terhadap virus di dalam badan pesakit.

3.

Jangkitan fungi

Jangkitan yang disebabkan oleh fungi selalunya berlaku di kawasan badan yang lembap seperti di tapak kaki atau ketiak.

Jangkitan yang disebabkan oleh fungi juga selalunya tidak berjangkit dan ia juga tidak membawa maut.

4.

Jangkitan parasit

Parasit pada permukaan kulit merupakan
sejenis serangga atau ulat kecil
 yang boleh membenamkan diri ke dalam kulit untuk bertelur.

Jangkitan yang berpunca daripada parasit boleh merebak daripada kulit ke dalam salur darah sebelum menjangkiti organ-organ terdekat.

Apakah tanda-tanda lazim jangkitan kulit?

Simptom jangkitan berbeza mengikut jenis. Walau bagaimanapun, hampir kesemua jenis jangkitan ini mungkin mempunyai dua simptom yang sama iaitu kulit yang kemerahan dan
ruam gatal.

Selain itu, pesakit juga mungkin mengalami simptom lain seperti gatal-gatal dan pedih. Tempat jangkitan pula boleh menjadi lembut ketika disentuh.

Walau bagaimanapun, pesakit yang mengalami jangkitan yang teruk sehinggakan kulit menjadi bernanah atau tidak sembuh-sembuh perlu berjumpa doktor secepat mungkin.

Antara tanda-tanda jangkitan yang teruk ialah:

Nanah.

Lepuh.

Kulit mengelupas, pecah-pecah.

Kulit bertukar warna menjadi gelap atau berubah warna
.

Rasa sakit atau pedih.

Baca juga:

Ekzema, Ruam dan Alahan, Ini Antara Jenis Penyakit Kulit Yang Kerap Berlaku Pada Bayi!

Kulit Gatal-Gatal Sampai Ada Biji-Biji Kecil? Jangan Garu! Ia Mungkin Penyakit Dishidrosis

Apakah penyebab dan faktor risiko jangkitan kulit?

Sama seperti simptom, penyebab dan faktor risiko jangkitan adalah berbeza mengikut jenis.

1. Jangkitan bakteria

Jangkitan ini berlaku apabila bakteria mula memasuki badan melalui luka atau calar pada permukaan kulit.

Walau bagaimanapun, sebarang luka pada kulit bukanlah bermaksud anda akan terkena jangkitan secara automatik.

 Namun, untuk mereka yang mempunyai
sistem imun yang lemah
, risiko untuk dijangkiti bakteria lebih tinggi daripada orang biasa.

2.

Jangkitan virus

Selalunya, jangkitan virus berpunca daripada 3 kumpulan ini:
poxvirus
,
human papillomavirus
 dan
herpes
.

3.

Jangkitan fungi

Gaya hidup seseorang boleh menjadi faktor jangkitan yang disebabkan fungi. Sebagai contoh, mereka yang kuat berpeluh lebih berisiko untuk menghidap
kaki makan air.

Untuk pengetahuan anda, fungi amat sukakan persekitaran yang lembap dan hangat. Mereka yang kerap memakai baju yang basah dan lembap mempunyai risiko yang lebih tinggi untuk mengalami jangkitan.

Selain itu, keadaan juga akan jadi semakin teruk jika ada luka atau calar pada kulit. Jika ini berlaku, jangkitan boleh masuk lebih dalam menembusi lapisan kulit.

4.

Jangkitan parasit

Jangkitan ini selalunya disebabkan oleh serangga kecil yang membenamkan diri di bawah lapisan kulit dan bertelur.

Kutu merupakan salah satu contoh
jangkitan parasit yang lazim berlaku
. Jangkitan ini boleh berjangkit, selalunya di antara ahli keluarga ataupun kanak-kanak yang bermain bersama-sama di sekolah atau tadika.

Bagaimanakah penyakit kulit didiagnosis?

Selalunya, doktor akan menentukan punca jangkitan berdasarkan keadaan dan juga lokasi. Selain itu, doktor juga akan bertanya mengenai simptom yang dialami pesakit.

Sebagai contoh, kurap akan menyebabkan ruam yang berbentuk bulat dan berwarna putih di atas permukaan kulit.

Jika jangkitan tersebut tidak dapat dikenal pasti, doktor mungkin akan mengambil sampel untuk analisis yang lebih lanjut.

Cegah masalah jangkitan kulit

Anda boleh mengelakkan jangkitan dengan cara:

Kerap mencuci tangan
 menggunakan sabun.

Jangan biarkan kulit luka tanpa sebarang rawatan.

Berjumpa dengan doktor jika masalah jadi semakin teruk.

Simptom yang pesakit alami ketika diserang boleh berbentuk ringan ataupun teruk. Ingatlah, jangan sesekali abaikan masalah ini jika ia menyebabkan anda rasa sakit atau tidak selesa.

Doktor boleh membantu anda dengan melakukan diagnosis dan mencadangkan rawatan yang bersesuaian.


Tiada Idea Nak Bagi Anak Makan Apa? Ibu Ayah, Jom Cuba Resepi Mashed Potato!

Di saat sedang meluangkan masa mencari
resepi snek untuk anak
 di laman Google, kata kunci
mashed potato
 resepi adalah agak tinggi menandakan ia antara idea yang popular.

Manakan tidak, kentang putar itu memang begitu terkenal dengan rasa yang sedap, tekstur empuk dan khasiatnya yang tinggi sekali gus menjadikan ia sangat sesuai untuk anak anda.

Persoalannya,
mashed potato
 resepi itu apa dan bagaimana? Jom terus baca artikel untuk tahu!

Khasiat kentang putar ibu bapa perlu tahu!

Buat anda yang mungkin kurang kenal dengannya, kentang putar adalah snek yang
diperbuat daripada bahan ubi kentang
, susu, yis berserta sayur dan rempah yang bervariasi.

Ia mempunyai rasa yang sedap, tekstur yang empuk serta khasiat yang tinggi. Kebiasaannya, kentang lenyek akan dijadikan sebagai hidangan untuk pembuka atau penutup selera.

Berikut adalah kiraan kasar nutrisi yang ada di dalam setiap hidangan sepiring kentang putar:

Kalori: 232 kcal

Kolesterol: 0 mg

Lemak: 1.6 g

Protein: 9.6 g

Karbohidrat: 48 g

Gula: 3.8 g

Serat: 8.3 g

Sodium: 87 mg

Kalsium: 142 mg

Zat besi: 4.5 mg

Vitamin C: 31 mg

Vitamin E: 0.4 mcg

Beta-Carotene: 147 mcg

Disebabkan oleh zat dan khasiat yang dibawanya, snek dari benua barat ini sering kali dijadikan pilihan oleh ibu bapa untuk diberikan kepada anak mereka yang masih kecil.

Bukan sahaja golongan kanak-kanak atau remaja, malah bayi yang sudah boleh makan makanan pejal juga biasa dan boleh disuap dengan kentang putar.
 Ia memang menu yang popular
.

Apa bahan utama dalam
mashed potato
 resepi?

Seperti mana yang telah kami nyatakan di atas tadi, bahan utama yang perlu ada untuk buat hidangan kentang lenyek adalah ubi kentang, susu, yis, sayur dan rempah.

Ibu bapa boleh
menggunakan apa juga jenis ubi kentang
 seperti
Russet
 atau
Yukon Gold,
 yang merupakan pilihan terbaik ekoran rasa dan tekstur yang paling sesuai untuk menu ini.

Kemudian, berikut ini adalah bahan lain yang juga perlu ada untuk 1 hidangan
mashed potato
:

Yis (3 sudu kecil)

Susu lembu atau kacang soya (1 cawan)

Bawang merah (1 biji)

Bawang putih (4 biji)

Daun kucai (1 batang)

Lada hitam (1/2 sudu kecil)

Serbuk paprik (1/2 sudu kecil)

Garam (secukup rasa)

Unit yang kami berikan di atas ini hanya sekadar panduan semata untuk 1 hidangan dan ia akan sedikit berbeza bergantung kepada jumlah hidangan yang anda ingin buat.

Sekiranya anda ingin sedikit kelainan atau keunikan, ibu bapa juga boleh memasukkan bahan lain seperti sayur cendawan, buah epal atau sebagainya. Gunakan kreativiti anda.

Bagaimana cara untuk masak
mashed potato
 resepi ini?

Sebenarnya,
mashed potato
 resepi ini tidak sukar kerana anda hanya perlu memasukkan dan mencampurkan bahan-bahan di atas tadi ke dalam satu periuk sahaja.

Para ibu bapa boleh menggunakan tatacara di bawah ini untuk masak kentang putar dengan betul:

Masukkan ubi kentang yang telah dipotong dan dicampur air ke dalam periuk.

Rebuskan ia dengan suhu yang panas sehingga air itu mula mendidih.

Turunkan suhu selama 20-30 minit sehingga ubi kentang mula memecah.

Pindahkan ubi kentang tadi ke dalam tos untuk menyaring air dan masukkan ia semula ke dalam periuk.

Masukkan
susu pilihan anda
 ke dalam periuk dan lenyek ia dengan tangan atau alat sehingga ia mula menjadi lembik.

Panaskan dan gaul
bawang merah serta bawang putih
 di dalam kuali lain selama 3 ke 6 minit.

Masukkan bawang merah dan bawang putih ke dalam periuk ubi kentang dan tambah yis, daun kucai, lada hitam, serbuk paprik dan garam.

Hidangkan ia ke dalam mangkuk atau pinggan dengan kadar segera.

Khasiat kentang putar ini bagus untuk anak!

Sebenarnya, ibu bapa tidak perlu khuatir atau curiga untuk memasukkan hidangan ini ke dalam menu diet harian anak anda kerana ia memang sangat bagus untuk si kecil.

Apa yang mungkin lebih menarik adalah ia juga mungkin boleh jadi pengganti kepada nasi yang bukan sahaja mengenyangkan malah menyihatkan namun tidak menggemukkan.

Pun begitu, ibu bapa juga perlu tahu bahawa
ia masih ada dan mungkin tinggi dengan kalori
. Disebabkan itu, sila sediakan
mashed potato
 resepi ini pada anak dengan kuantiti dan kualiti yang ideal.


Anak Susah Belajar? Jom Buat Jadual Ulangkaji Anak Di Rumah!

Adakah anak anda sukar untuk membahagikan masa sehingga gagal menyiapkan
homework
 yang diberikan? Jika anak anda mempunyai masalah ini, mungkin sudah tiba masanya untuk ibu bapa cuba mengawal keadaan dengan menyediakan jadual belajar di rumah. Tiada idea? Jangan risau, pada akhir artikel ini, kami akan kongsikan contoh jadual belajar di rumah untuk rujukan ibu bapa.

Jadual belajar di rumah bukan sahaja membantu anak untuk fokus dengan lebih baik. Mereka juga boleh belajar banyak lagi skil lain supaya anak dapat membesar menjadi
seorang yang berdisiplin, teratur dan dapat menjalani hidup dengan lebih produktif.

Dalam artikel kali ini, kami akan mengajar cara untuk membuat jadual belajar yang fleksibel supaya anak dapat belajar dengan baik dan dalam masa yang sama, masih mempunyai
masa sendiri untuk bermain atau melakukan aktiviti lain.

Untuk mendapatkan lebih banyak info tentang Keibubapaan, sila dapatkannya
di sini.

Cara untuk membuat jadual belajar di rumah

Sebelum ibu bapa bertindak membuat jadual belajar, pastikan anda berbincang terlebih dahulu dengan anak-anak. Ambil tahu mengenai semua subjek yang mereka belajar di sekolah serta
kenal pasti prestasi mereka dalam subjek-subjek tersebut.

Mengapa anak perlukan jadual?

Dapat mengajar anak kepentingan menguruskan masa dengan baik.

Memastikan anak mempunyai habit yang sihat.

Membolehkan anak rasa yakin dan juga mengajar mereka cara untuk berdikari.

Memastikan anak tidak ketinggalan di sekolah.

Mengajar anak menjadi seorang yang bertanggungjawab.

Jadual yang baik sepatutnya dapat membantu anak menyiapkan kerja sekolah serta mengulang kaji pelajaran namun masih mempunyai masa terluang untuk bermain dan melakukan aktiviti yang disukai. Oleh sebab itu, jadual ini tidak boleh terlalu ketat
sehingga mengekang kebebasan anak.

Tetapi, bagaimanakah hendak mula membuat jadual belajar untuk anak? Pertama sekali, ibu bapa perlulah mempertimbangkan beberapa perkara. Antaranya:

1. Bagi anak pilihan

Berbincanglah dengan anak sebelum merancang hari mereka.
Anak mungkin akan merajuk
 atau
tantrum
 sekiranya anda mengganggu waktu bermain atau masa mereka menonton rancangan kegemaran.

Lagipun, jika anda mengajak anak membuat jadual bersama-sama, mereka akan rasa gembira dan dihargai. Anda tidak perlu ikut cakap anak 100%, namun berikan mereka kelonggaran dan dengar keluhan anak.

Baca juga:

5 Perbezaan Potty Train Anak Lelaki Dan Perempuan Patut Ibu Ayah Tahu, Baru Senang Kerja!

Bukan Parents Sahaja, Anak Pun Perlu Privasi! Ini 5 Sebab Si Kecil Perlu Ada Bilik Sendiri

Ingin Ajar Anak Untuk Cepat Bercakap? Boleh Cuba 5 Tip Daripada Ibu Ini

2. Pastikan anak ada masa berehat

Setiap kanak-kanak mempunyai perangai yang berbeza. Ada yang suka siapkan kerja rumah serta-merta, ada juga yang suka bertangguh kerja sehingga saat terakhir.

Sebab itulah, jadual belajar di rumah sangat penting. Dengan adanya jadual ini,
anak dapat mengurus masa mereka dengan baik.

Walau bagaimanapun, ingatlah, anak-anak anda telah menghabiskan masa yang panjang di sekolah. Mereka juga manusia biasa, sama seperti kita. Jadi, anak-anak kita juga perlukan rehat yang secukupnya.

Malah,
bagi anak-anak yang menghidap ADHD
, mereka mungkin lebih sukar untuk kekal fokus dalam satu masa yang panjang. Ibu bapa perlulah berikan penekanan yang lebih untuk pastikan
mereka dapat belajar dengan baik.

3. Tetapkan masa tertentu

Berapa lamakah masa yang diperlukan oleh anak untuk membuat kerja rumah?

Ia bergantung kepada jumlah kerja rumah yang anak miliki. Jadi, ia mungkin berbeza mengikut usia dan sekolah anak.

Namun, jika anak anda perlukan
masa yang sangat panjang untuk menyiapkan kerja sekolah
, mungkin mereka menerima terlalu banyak
homework
daripada cikgu di sekolah. Jika ini yang berlaku, anda mungkin perlu berbincang dengan guru.

4. Pilih kawasan yang sesuai untuk membuat kerja sekolah

Cuba tetapkan
1 tempat khas untuk anak membuat kerja rumah.

Pastikan kawasan ini terang dan senyap. Pada masa yang sama, pastikan anda mampu memantau anak ketika mereka sedang menyiapkan
homework
 masing-masing.

5. Pastikan anak kekal konsisten

Setelah anda menetapkan jadual belajar, pastikan anak sentiasa konsisten dan ikut jadual yang diberikan!

Walaupun sukar, pastikan anak ikut jadual tersebut setiap masa. Lama-kelamaan, ini akan
menjadi satu tabiat baik buat mereka.

Jika anak sukar untuk fokus, cuba pecahkan aktiviti ini kepada beberapa bahagian. Bagi anak berehat selama beberapa minit sebelum menyambung kerja masing-masing.

Contoh jadual belajar di rumah

Di bawah, kami sediakan beberapa bentuk jadual yang boleh ibu bapa contohi:

Contoh jadual belajar di rumah 1:

Petang

Malam

Hari sekolah

Pukul 3.30 – 5.00

Siapkan kerja sekolah

Ulang kaji pelajaran

(baca semula apa yang cikgu ajar di rumah)

Pukul 8.30 – 10.00

Siapkan kerja sekolah

Ulang kaji subjek kritikal

(Matematik, Sains dan sebagainya)

Hari cuti

Pukul 3.30 – 5.00

Siapkan kerja sekolah

Latih tubi subjek lemah

Ulangkaji

Pukul 8.30 – 10.00

Siapkan kerja sekolah

Latih tubi soalan tahun-tahun lepas

Ulangkaji

Contoh jadual belajar di rumah 2:

Masa (Hari Sabtu dan Ahad)

Aktiviti

7:00-7:30 AM

Bangun pagi

8:30 AM

Sarapan

9:00 AM

Masa belajar/Siapkan kerja rumah

11:30 AM

Tonton TV

12:30 PM

Makan tengah hari

1:30 PM

Aktiviti bersama keluarga

2:30 PM

Tidur petang

4:00 PM

Makan petang

4:30 PM

Bermain di luar/lakukan kerja sendiri

6:00 PM

Bermain di luar/lakukan kerja sendiri

8:00 PM

Makan malan

8:30 PM

Masa belajar/Siapkan kerja rumah

9:00 PM

Tidur

Contoh jadual 3:

Hari

Subjek

Subjek

Isnin

Subjek 1

Subjek 2

Selasa

Subjek 3

Subjek 4

Rabu

Subjek 5

Subjek 1

Khamis

Subjek 2

Subjek 3

Jumaat

Subjek 4

Subjek 5

Sabtu

Ulangkaji/buat kerja rumah

Ulangkaji/buat kerja rumah

Ahad

Ulangkaji/buat kerja rumah

Ulangkaji/buat kerja rumah

Tidak kiralah bagaimana juga bentuk jadual yang ibu bapa sediakan untuk anak-anak,
pastikan anda tetap menemani mereka terutamanya ketika melakukan kerja sekolah
. Malah, anda boleh gunakan mana-mana format jadual di atas, atau buat sendiri mengikut kesesuaian anak.

Pastikan anda kenal pasti mata pelajaran yang sukar untuk anak kuasai. Anda boleh lebihkan masa belajar untuk subjek tersebut dan bantu mereka apa yang patut. Semoga berjaya!